Bagaimana Remaja Berusia 19 Tahun Travel Sebulan Dari Hong Kong Ke Pulau Pinang Melalui Jalan Darat

Nota Editor: Pengalaman travel ‘overland’ dari Kong Kong hingga ke Pulau Pinang ini telah dikongsikan oleh Mohammad Hasfirul Husin. Baru berusia 19 tahun, pengembaraan selama sebulan ini telah beliau lakukan bersama sahabatnya Syamsul Helmi, berusia 20 tahun.

Kedua-dua pemuda ini merupakan pelajar di UniKL Mimet, Lumut, Perak. Ikuti kisah pengembaraan 2 anak muda ini serta pengalaman yang telah mereka lalui.

Assalamualaikum, mulanya saya berjinak-jinak backpacking pada tahun lepas ketika umur saya 18. Dan saya ke Krabi secara solo ramai cakap gila dan ramai juga yang respect.

Berbajetkan RM600 saya ke Krabi untuk seminggu. Tapi bukan saya nak cerita pasal Krabi dah.

Masa umur 19 saya tahun ni, saya cuba rasa pulak travel overland dari Hong Kong – Macau – Zhuhai – Guangzhou – Nanning – Hanoi – Mui Ne – Ho Chi Minh – Siem Reap – Bangkok – Krabi – Hatyai – Jitra – Penang – Balik Rumah; berbajetkan RM2,800 termasuk flight dan visa ke China.

Alhamdulillah, sepanjang perjalanan tiada apa berlaku cuma sikit lagi nak kena tipu dengan owner hostel kat Hanoi sebab package dia macam pelik je, dengan tuk tuk driver kat Siem Reap nasib baik lah saya berkeras jugak bayar seperti saya janjikan je walaupun dia cakap itu ini.

Kami berhenti solat di Masjid ini ketika di Nathan Road Hong Kong. Ketika menunggu waktu asar, seorang lelaki Filipina datang menyapa saya untuk bertanyakan soalan agama;

“Adakah sah saya solat ketika belum waktunya?”

Terkejut saya pastu baru saya tau dia baru masuk Islam rupanya. Dia bersama kita orang seharian sampai lepas isyak. Dia belanja jugak kita orang makan walaupun kita orang tolak dia berkeras gak sebab harga mahal beno.

Nasi kat Hong Kong RM50 sepinggan. Tolong sikit je, tapi dia balas balik smpai mcm tu. Saya mampu ucap alhamdulillah.

Dalam hati kalau ada gopro ni mesti cayak

Sempat gak hiking Lantau Peak, tapi kabus gila rasa sejuk je dah smpai puncak ada gak lah sikit rasa menyesal tu sebab view tak clear sangat dari puncak

Bubur instant known bawak dari malaysia, antara cara paling save duit ketika travel. Belajar dari mak saya. Sebab before gerak dia belikan kurma dgn bubur ni, pastu dia masak serunding. So cost makan kita orang dapat dikurangkan.

Keadaan di border Macau-Zhuhai, mainland Chinese memang lain macam sikit tapi okay lah banyak pengalaman dengan orang tempatan sana even dia orang tak fasih English dia orang cuba juga nak borak-borak dengan kita.

Lagi satu dia orang masa beratur kat mana-mana mesti suka potong queue.

Sampai pun Mainland China, tak banyak benda dapat buat kat China sebab banyak duit spent kat high speed train.

Dah macam airport lak dia orang punya train station

Sampai kat Hanoi baru rasa kaya sikit sebab dah main juta. Jumpa kawan baru dari Russia, kenal kat border China-Vietnam. Pastu borak-borak dia terus kata nak join kita orang ke Malaysia.

Tiba di Malaysia dia ke Langkawi, KL, pastu ke Johor terus sebab dia nak ke Medan Indonesia pulak

Seminggu jugak kat Hanoi, lepak makan roti nan cheese dia kat dan smpai sekarang takleh move on lagi

Makanan kita orang dalam train dari Hanoi ke Mui Ne selama 38 jam atas train.

Hard sleeper with aircond tu dah kira mewah dah rasanya sebab kalau ke coach seat depan-depan, ya Allah kesian juga tengok keadaan penumpang.

Pasal white sand dunes, sembang dengan lokal sana. Dia orang kata sekarang view tak lawa macam dulu sebab ATV punya tayar. Tapi okay lah dapat lah fefeel kat Sahara gak, dia punya panas pun not bad.

Betullah kata orang, overland travel is tiring. Dalam sleeper bus ke Siem Reap dari Ho Chi Minh masing-masing nganga je

Dapat gak lah tengok depan mata apa yang saya belajar sejarah tingkatan dua dulu.

Tak perlu ambik agent nak ceritakan sejarah Angkor Wat, saya just dok rapat-rapat dalam group yang ada tukang cerita sejarah Angkor Wat pastu dengar dan follow je dia orang sampai habis pusing semua temple. Hahahaha

Bangkok yaw dok semalam makan-makan pastu terus shoot Krabi

Kali kedua ke Krabi tapi sakit sket kali ni sebab duit Malaysia jatuh, dulu makan tak ingat dunia tapi pergi kali ni kena jaga-jaga makan. Pancake dia orang still da best

Jitra, Kedah. Malaysia takde kurangnya dengan negara lain. Cuma beza dia kat mentality kita as a traveller. Mungkin kat negara X tu ada benda yang Malaysia takde, tapi negara X tu takkan ada macam apa yang Malaysia ada. Saya syukur gak lah jadi masyarakat Malaysia.

Antara benda takleh lupa, orang luar kutuk Malaysia. Setiap kali jumpa dan tegur traveller lain or local mesti ada je benda baik dan buruk dari dia orang. Malu tu ada lah sket kadang-kadang tapi tolak tepi jadi open minded.

Jadi open minded ni tak kisah sangat sebab ada benda baik dan nasihat dari dia orang sebenarnya yang terselit kat kutukan tu.

Dengan tight budget, saya cuma mampu keluar dan lihat bagaimana dunia luar, makan apa yang ada, tak mewah, tidur airport, bus station dengan train station, hostel dan hotel jika perlu je.

Lagipun tujuan utama saya pun nak gain experience ketika muda ni rasa susah sikit-sikit takpe. Berangkat dari KLIA2 bersama partner in crime saya. Kami 2 orang je gerak hadap semua benda selama sebulan.

Selalunya kalau saya kata saya nak travel dan buat outdoor activities dia orang mesti berleter. Tapi sebabkan minat saya yang lain dari adik-beradik saya dia orang selalu lah suruh saya jaga diri baik-baik kat tempat orang, jaga keselamatan dan kesihatan diri.

Ayat paling best saya pernah dapat, balik Malaysia harap jadi orang berguna. Dengar macam lawak sebab dia orang punya ayat kadang-kadang deep gak.

Balik rumah terus hiking. Duit memang habis tapi dengan apa saya ada sikit pengalaman travel boleh buat saya cerita kat kawan-kawan sebaya saya yang tak pernah cuba travel.

InsyaAllah, akan sentiasa travel dan lihat bumi ciptaan Allah. Ada planning nak kayuh basikal asmpai Mekah, tapi belum berupaya lagi ilmu di dada, mungkin tahun depan, mungkin dua tiga tahun lagi, even ambik masa lama tapi saya tak putus asa dengan cita-cita saya.

Pesanan untuk kawan-kawan dan traveller lain, even kita travel satu negara tu tak kisah jauh ke dekat yang penting nawaitu kita masa travel. Apa yang membuatkan kita nak travel.

Bukak mata dengan apa kita lihat sepanjang travel , syukur dengan apa kita ada. Paling penting, travel bukan pasal duit tapi sebab kita nak keluar dari zon selesa dan cuba benda yang baru yang boleh beri kesan positif kepada diri dan pemikiran kita.

Anda boleh ikuti perkembangan dan kisah pengembaraan lengkap Hasfirul di Facebook Mohammad Hasfirul Husin.

Baca lagi: Cara-Cara Pergi Ke Sungai Bangan Di Terengganu Yang Jernih Dan Cantik

LIKE dan FOLLOW Vocket di Facebook serta Instagram


Travel Sejauh 6000KM Selama 23 Hari Di India. Ini Tip Daripada Saya

Saya inginkan kongsikan sedikit sebanyak mengenai perjalanan hampir 6000km saya selama 23 hari di India pada Dec 2015 -Jan 2016 baru ini.

Ia bermula dari Thirucirappali – Kochi – Goa – Hyderabad – Mumbai – Jaipur – New Delhi – Agra – Varanasi dan berakhir di Kolkata.

Banyak yang saya belajar dari trip kali ini. Bermula dengan cara membuat visa ke India, tersalah isi detail ketika check in kapal terbang, apa yang patut dan tidak patut di bawa ketika travel jangkamasa panjang, komunikasi dengan penduduk tempatan, budaya masyarakat yang berbeza, booking hotel di India, reserved tiket keretapi, reserved tiket bas dan yang paling penting aku belajar betapa pentingnya mensyukuri nikmat hidup.

Banyak cerita-cerita negatif yang saya dengar pasal India sebelum ke sana. Kes tipu, rompak, rogol, bom, ludah kencing merata, makanan kotor belum lagi dengan sumber air yang kotor.

Kamon guys. Itukan negara mereka, kita kenalah respect budaya mereka. Biarlah mereka nak buang sampah meludah kencing etc tu. Kalau tak suka jangan la ikut.

Sanggup aku pegang sampah atau simpan dalam poket berkilometer sampai la jumpa tong sampah sebab aku cuba jadi diri aku walaupun kalau diikutkan di sini memang susah nak cari tong sampah.

Bab makan dan minum saya memang tak ada masalah, kalau dia uli doh tepung roti nan tu pakai kaki sekali pun saya telan je. Hey, tahukah anda makan di tepi-tepi jalan itu lagi sedap dari makan di restoran mewah.

Alhamdulillah sampai ke sudah saya tiada masalah cirit birit dan sebagainya walaupun saya tiada mengambil suntikan atau ubatan sebelum ke India.

Kalau bab perangai manusia menipu, kurang ajar dan lain-lain tu mana-mana negara pun ada. Malaysia pun tak terkecuali. Lumrah manusia yang dijadikan dengan pelbagai ragam yang berbeza.

Buka mata dan pandang lah dengan mata hati yang tanpa prasangka, InshaAllah kau akan nampak orang baik-baik itu masih ramai juga sebenarnya.

Cubalah selami budaya hidup di India ini. Terlalu banyak perkara boleh dipelajari di sini. Jika tidak masakan orang-orang Eropah kata jika mahu melihat dunia, lihatlah India.

Ada padang pasir, pantai, hutan, taman bunga, gunung, salji, panas matahari, laut. Dari tempat dalam sekotor cerita Slumdog millionaire (Daravi) ke tempat yang secantik dalam cerita Bajrangi Bhaijaan (Sultanpur).

Di sini saya kongsikan sedikit tips (lebih kepada catatan personal saya) dan gambar dari India di sepanjang perjalanan saya:

Kerap kali terjadi dalam trip kali ini di mana hotel yang kami telah booked dari website booking.com tiada dalam sistem hotel.

Setelah beberapa kali terjadi rupanya masalah ini berpunca dari website Oyo. Kebanyakan hotel (tak semua) di India menggunakan platform Oyo sebagai medium untuk mendaftar masuk hotel secara online. Dan Oyo ni akan disambungkan pula dengan website booking.com. Jika kita book hotel menggunakan sambungan dari booking.com ini lah punca masalahnya. Platform booking.com kerap kali gagal bersambung dengan platform Oyo. Solusinya, book terus menggunakan website Oyo atau walkin sahaja.

Mula-mula, Pergi terus ke tempat sewa motor dan deal harga yang kamu rasakan berpatutan.

Kemudian, check kondisi motor betul-betul. Pastikan motor itu selamat dan selesa digunakan. Check brek, lampu isyarat, lampu depan dan belakang berfungsi atau tidak.

Ambil gambar motor yang hendak di sewa dari pelbagai posisi terutama sekali di bahagian-bahagian yang terdapat kerosakan macam calar, kemek atau pecah.

Pastikan yang tuan punya motor tahu yang anda ada mengambil gambar kondisi motor tersebut supaya mereka tidak akan salahkan anda di atas kerosakan yang memang telah sedia ada pada motosikal tersebut.

Kebiasaannya tuan punya motor akan minta bakal penyewa untuk menunjukkan lesen memandu dan pengenalan diri (Kad pengenalan atau passport).

Jangan terkejut jika tuan punya motor minta passport anda untuk simpanan dia sebab bimbang anda bawa lari motosikal dia. Perkara ni memang biasa berlaku di mana-mana negara. Risiko?! Yep memang berisiko apa nak buat kan? Tapi aku pernah je bagi tuan punya motor simpan lesen memandu aku yang dah expired sebab aku lupa bawa passport.

Minyak. Bagi mengelakkan situasi korang kena menolak motor di tepi jalan, sila pastikan minyak motor yang disediakan oleh tuan punya motor mencukupi untuk sampai ke stesen minyak. Biasanya mereka bagi motosikal dengan minyak yang terlalu sedikit.

Lepas semua dah ok. Apa lagi! Enjoy your ride!

Kes aku kat India ni rare sikit. Dia tengok aku macam tak reti bawa motor. Lagi-lagi dengan keadaan trafik di India yang super jem ni. Lesen dah tunjuk. Passport dah bagi pun dia was was lagi. Mujur aku ada album dalam FB yang menunjukkan aku selalu travel keliling Malaysia dan Thailand naik motor. Siap tunjuk video youtube lagi. Baru dia nak percaya.

Tu pun masih banyak kata-kata nasihat yang dia bagi:

“Go slow brader”
“Don’t forget to use signal”
“Use your side mirror”
“If damage happen you pay for it!”

Hajat di hati nak sewa Royal Einfield (ramai mat saleh naik ni), apakan daya kedai tu tak de motor tu. Nak pergi cari kat kedai lain jauh. Huhu.

Baca: Travel Ke India, Jawapan Gadis Ini Mengubah Persepsi Wanita Di Sana Pada Gadis Muslim

Keretapi ke Agra yang di sepatutnya tiba pada jam 5.30 petang telah dijadualkan semula ke jam 6.50 petang memberikan aku sedikit ruang untuk menulis tentang jenis-jenis pengangkutan awam yang boleh dinaiki di Delhi.

Bandar Delhi ialah ibu negara kepada negara India dan secara automatiknya menjadi bandar nombor satu di India. Bandarnya agak besar kira-kira tiga kali ganda dari Bandar Kuala Lumpur.

Terdapat beberapa medium pengangkutan awam yang boleh digunakan di sini. Pengangkutan awam yang paling utama ialah metro atau keretapi bawah tanah. Anda boleh beli tiket semasa, ertinya bayar ikut jarak dari stesen anda ke destinasi anda sahaja. Atau sebagai pelancong anda boleh menjimatkan duit dan masa (nak beratur beli tiket hari-hari di India penat wei) dengan membeli travel card. Rs 150 untuk sehari atau Rs 300 untuk 3 hari. Ada lebih kuruang 6 jaringan metro di Delhi menandakan liputannya yang meluas.

Selain itu anda juga boleh mencuba naik teksi. Untuk anggaran harga, anda boleh cuba gunakan aplikasi google maps. Dari situ anda boleh tetapkan destinasi anda dan akan keluar anggaran harga bagi perkhidmatan Uber. Memandangkan telefon kami hanya memiliki data plan tanpa panggilan suara, kami tidak dapat menggunakan aplikasi uber sepenuhnya. So kami jadikan harga untuk perkhidmatan uber sebagai penanda aras harga teksi.

Pengangkutan awam yang terbanyak dan mudah untuk di dapati di Delhi semestinya Auto tiga rodanya. Agak kecil dan mudah untuk mencelah ketika trafik sesak. Pilihan utama kami ketika di Delhi. Jika bernasib baik, kita boleh dapatkan auto yang menggunakan meter sebagai penanda aras harganya. Jika tidak kita perlu berunding bersama pemandu mengenai harganya terlebih dahulu. Runding betul-betul, kalau tak silap-silap boleh bertumbuk di kemudian hari. Harganya boleh lah di katakan rendah sedikit atau sama sahaja dengan teksi.

Ada juga auto yang dijadikan macam bas mini. Kenderaan ini akan ambil penumpang lain sekali disepanjang laluannya menjadikannya sedikit rimas untuk di naiki. Harganya mungkin jauh lebih rendah dari auto sebab aku nampak penumpang lain bayar dengan duit syiling sahaja. Tapi memandangkan kami ni orang luar harga minimum yang selalu kami dapat sekitar Rs 100 untuk dua orang kira-kira Rm 3.50 seorang. Murah la kan?

Yang terakhir, kenderaan jenis beca. Biasanya ada terdapat di lorong-lorong yang agak sempit dan banyak kedai. Tapi kami tidak pernah mencuba menaiki kenderaan ini sebab kasihankan pemandunya yang terpaksa mengayuh basikal membawa beban seberat kami berdua. Harganya pasti jauh lebih murah berbanding pengangkutan awam lain. Dengarnya kita boleh naik dengan serendah Rs 10 sahaja iaitu kira-kira 70 sen duit Malaysia.

Kami tidak mencuba langsung perkhidmatan bas awam ketika di Delhi kerana kesukaran untuk mendapatkannya. Mungkin kami yang tidak tahu di mana lokasi perhentian bas yang sebenarnya.

Mula-mula tengok nombor train sama tak dengan tiket
Lepas tu cari gerabak mana yang kau patut naik.
Dah masuk gerabak yang betul baru la cari lokasi seat.

Prepare pengenalan diri siap-siap. Nanti ada orang datang check tiket. Dalam tiket tu ada nama kita. Kalau nama dalam kad pengenalan diri/passport tak sama dengan nama dalam tiket, tiket tu tak valid. So make sure check betul-betul detail dalam tiket masa di kaunter bagi mengelakkan masalah di kemudian hari.

Baca: 5 Tahun Di India, Lelaki Ini Menulis 14 Tip Untuk Anda Yang Mahu Ke Sana

Sekarang kami di dalam train menuju ke Kolkata dari Varanasi. Kami mengambil tiket sleeper kelas termurah yang tiga tingkat tanpa penghawa dingin tu. Harganya cuma rs 460 seorang. Ini harga untuk tiket ‘Tatkal’ atau ‘kecemasan’ bila di melayukan.

Tiket Tatkal ialah tiket yang harganya sedikit mahal jika dibandingkan dengan harga asal kerana ia dibeli lewat kira-kira sehari sebelum berlepas.

Menurut pembacaan aku di internet dan blog, tiket keretapi di India agak sukar diperolehi kerana rakyatnya yang terlalu ramai. Alhamdulillah setakat ini kami langsung tiada masalah untuk mendapatkan tiket.

Selaku pelancong, anda boleh dapatkan tiket keretapi anda di kaunter khas untuk pelancong atau lebih dikenali sebagai “Tourist bureau office”. Kebiasaanya stesen keretapi yang besar akan ada kaunter ni. Kadang-kadang memang ada kuota tiket keretapi untuk pelancong sebab itu baik beli dikaunter khas tu terus.

Errr…menurut tiket agent yang kami sempat berkenalan di Agra. Tiket untuk kelas rendah takkan pernah habis. Dia boleh dapatkan tiket dengan sedikit bayaran ‘undertable’. Tak mahu lah kami terlibat dengan benda-benda begini.

Sehari sebelum kau nak membeli tu, kau jalan-jalan window shopping dulu. Aim dulu item mana yang hati kau berkenan.

Lepas tu hadam lokasi kedai betul-betul.
Ah, kan zaman teknologi sekarang. Nak senang save location jer terus.

Ok, langkah seterusnya. Prepare duit untuk range harga yang kau sanggup bayar. Pergi la cucuk duit kat ATM or pinjam member dulu.

Langkah terakhir, tidur awal.
Sebab esok kau kena bangun pagi-pagi dan pergi ke kedai yang ada barang yang kau nak tu. Make sure kau kena jadi pelanggan pertama kedai tu.

Mengikut pemerhatian aku, kepercayaan orang sini penentu rezeki mereka untuk hari itu bergantung kepada pelanggan pertama mereka. Kalau pelanggan pertama membeli barang dari mereka, itu petanda good luck untuk mereka. Kalau tak beli, itu bad luck buat mereka.

Nah! Apa lagi?! Bargain la cukup-cukup. Tapi berpada-pada lah. Jangan la sampai harga tak logik sangat, kesian jugak kat orang meniaga ni.

Disclaimer:
1. Aku bukan kaki shopping
2. Kalau tips ni tak jadi jangan marah
3. Kalau bertumbuk dengan peniaga nanti pun aku tak nak bertanggung jawab

Terima kasih kepada rakan kembara kali ini, banyak yang saya belajar dari dia terutamanya cara nak membuat perancangan secara spontan dan menyelesaikan masalah-masalah yang timbul.

Terima kasih juga buat keluarga dan rakan-rakan yang walau jauh beribu batu tetap rasa macam dekat sahaja. Sentiasa ada dengan cerita masing-masing tatkala aku kebosanan dalam perjalanan beratus kilometer di dalam keretapi.

Ps: Hidup mesti diteruskan kerna perjalanan hidup kita masih belum selesai. Mungkin cara aku melihat hidup akan menjadi sedikit berbeza selepas ini.

Pps: Jika diikutkan hati memang terlalu banyak untuk diperkatakan, namun apakan daya, pagi ini perasaan malas itu lebih dominan berbanding perasaan rajin. Lain hari barangkali.

Baca lagi: 10 Alasan Kenapa Backpacker Mesti Travel Ke India


Travel Sekeluarga Seharusnya ‘Enjoy’ Namun Ini Sebaliknya Yang Berlaku

Sebut tentang travel kami yakin ramai yang menyukainya lebih-lebih lagi bersama keluarga yang pastinya lebih meriah dengan telatah dan ragam ahli keluarga. Saya juga tidak berkecuali dalam usaha untuk menggembirakan ahli keluarga namun semuanya berubah apabila satu persatu masalah muncul semasa travel.

Semuanya disebabkan minat kami sekeluarga berbeza maka kami sering menghadapi masalah ketika travel. Berikut merupakan tiga masalah yang mungkin berlaku sekiranya travel sekeluarga.

Perkara yang kerap terjadi apabila travel sekeluarga sudah pastinya perlu menantikan ahli keluarga anda berhibur dan enjoy di sesebuah tempat. Di dalam keluarga saya, isteri atau ibu antara yang paling bersemangat untuk berbelanja di butik atau pasaraya terkemuka apabila travel ke luar negara.

Lain ceritanya dengan anak-anak semakin meningkat dewasa yang lebih gemar menghabiskan masa di taman tema besertakan permainan-permainan yang penuh andrenalin. Sebagai seorang bapa, kadang kala saya terpaksa juga akur dan sama-sama terlibat untuk memastikan ahli keluarga saya tidak berpecah semasa berhibur.

Sekiranya anda travel dalam jangka masa yang singkat maka lupakan sahajalah destinasi yang ingin dituju dan diminati anda. Bayangkan betapa mudahnya sekiranya semuanya dapat berhubung dengan mudah tanpa perlu menanti keluarga anda.

Menjamah selera di negara orang seharusnya menjadi perkara yang fun. Namun lain ceritanya sekiranya ahli keluarga anda tidak tahu mempunyai idea atau klu makanan yang ingin dipesan.

Jawapannya yang sering diterima hanyalah ‘tak kisah’ atau ‘ikut sahajalah’. Namun lain ceritanya apabila makanan yang dipesan, seribu satu komplen bakal didengari. Jika keluarga anda seperti keluarga saya, kita geng!.

Untuk pengetahuan saya ini penggemar masakan daripada Timur Tengah manakala anak-anak pula lebih gemarkan masakan Jepun.

Segalanya menjadi lebih sukar dan mencabar apabila tidak mempunyai capaian internet sekaligus terpaksa memilih untuk menjamah selera di rangkaian kedai sedia ada. Terbayang juga dengan adanya akses internet, pastinya memesan hidangan di bilik hotel atau kawasan sekitar menjadi lebih mudah.

Apabila travel bersama keluarga, kami sering menetapkan masa serta tempat untuk berjumpa sebelum travel ke destinasi seterusnya. Keadaan menjadi lebih rumit apabila salah seorang keluarga anda tidak sampai pada waktunya atau mungkin sesat dan lebih memeritkan, perkara ini seringkali berlaku.

Bagi keluarga kami, situasi ini kerapkali berlaku lebih-lebih lagi di pusat membeli belah. Kami yakin keluarga anda turut mengalami situasi yang sama apabila berpihak untuk berpecah semasa travel.

Saya dapati masalah yang saya sebutkan ini berlaku disebabkan kami sekeluarga masing-masing tidak mahu berbelanja besar dalam mendapatkan akses internet yang sekaligus menjadikan semuanya menjadi lebih rumit.

Untuk mengharapkan kepada Wi-Fi semata-mata sudah pastinya tidak releven memandangkan tidak banyak tempat yang menawarkannya.

Kami yakin ramai daripada anda pernah mengalami masalah yang sama termasuk kami. Sudahlah internet yang ditawarkan di negara tersebut mahal, kesukaran untuk mendapatkan pelan yang unlimited pula antara yang menjadi masalah.

Dalam usaha untuk berjimat pastinya kami memikirkan pelbagai cara termasuklah mendapatkan sebuah simkad dan berkongsi internet secara hotspot beramai-ramai.

Walaubagaimanapun, ianya sangat melecehkan lagi-lagi apabila kami terpaksa berpecah atau berjauhan dimana akses kepada internet tidak lagi dapat dicapai. Tidak dilupakan juga kekecewaan keluarga kerana sukar untuk mengakses media sosial untuk berkongsi kegembiraan semasa travel.

Namun masalah ini tidak lagi berlaku buat keluarga kami melalui pakej terbaru yang baru dicuba kami. Bayangkan dengan harga RM38 sehari, saya sekeluarga sudahpun berjaya mengakses internet secara unlimited sepuas-puasnya.

Selain itu, membuat panggilan kepada rakan-rakan yang berada di Malaysia mahupun bersama keluarga saat kami berpecah ketika membeli belah bukan lagi masalah.

Dengan adanya Maxis FamilyRoam, kami tidak lagi mempunyai masalah untuk berkongsi gambar bersama keluarga serta memuat naik gambar di Instagram dan Insta Stories tanpa risau memikirkan soal quota internet.

Tidak dilupakan juga pembahagian tugas dalam menempah hotel, restoran serta teksi sesama keluarga juga menjadi semakin mudah tanpa perlu bergantung kepada Wi-Fi kawasan setempat.

Apa yang membuatkan kami kagum dengan pakej ini serta jauh berbeza berbanding telco lain sudah pastinya penawaran satu pakej bagi seluruh keluarga. Dalam erti kata lain, anda cuma perlu berbelanja RM38 sehari untuk seluruh keluarga menikmati akses internet tanpa had tanpa perlu berbelanja lebih.

Harga dan akses yang ditawarkan juga sememangnya berbaloi berbanding pesaing dimana telco lain turut menawarkannya sehingga RM190. Jauh berbeza bukan? Berikut merupakan senarai negara yang ditawarkan melalui Maxis FamilyRoam.

Kami yakin, anda tidak lagi mempunyai masalah untuk mengakses Google Maps untuk mencari tempat menarik sekitar negara yang dikunjungi. Tidak dilupakan juga isteri anda yang tersenyum memuatnaik gambar travel anda bersama di Instagram tanpa sebarang masalah. Berbaloi bukan?


Travel Selama 4 Tahun Telah Mengubah Pandangan Pemuda Ini Tentang Banyak Perkara

Nota Editor: Perkongsian pengalaman travel ini adalah daripada Travelog Seorang Pengembara Jalanan, milik Mohd Fauzli. Kami kongsikan semula di sini dengan izin daripada penulis. Semoga ia turut dapat dijadikan teladan terutama bagi yang baru saja berjinak untuk keluar mengembara.

Secara ringkas sepanjang perjalanan saya selama 4 tahun mengembara solo ke sekitar Asia, Eropah dan Afrika.

Saya cuba untuk keluar untuk mencari makna kehidupan dengan berjumpa dengan bangsa lain. Apa yang saya lalui sepanjang 4 tahun ini, saya melihat Islam dari sudut perspektif yang berbeza.

Sepanjang pengembaraan saya mencari orang Islam yang ada di sepanjang negara yang dilawati. Walaupun kita berbeza bangsa tapi akidah kita sama.

Ada masanya solat bersama, mungkin bagi kita bacaan imam Afrika itu tak sedap seperti yang selalu kita dengar tapi saya dapat rasakan keikhlasan dalam pembacaannya.

Saya turut berjumpa dengan pengembara Muslim lain yang berkelana mencari kehidupan sama ada pekerjaan atau pun sama seperti saya.

Saya keluar dari kepompong kehidupan saya yang cukup makan dan hidup selesa, tak kaya tapi selesa untuk hidup sebagai manusia seperti anda semua.

Saya masuk ke kampung-kampung orang miskin, saya melihat kehidupan yang daif tapi mereka gembira. Anak-anak berlari bermain seperti tiada masalah kehidupan.

Baca: Telah Mengembara Ke 70 Negara, Anak Yatim Ini Berkongsi Kisah Sukar Waktu Kecilnya

Dari segi keselamatan, negara orang ada yang selamat, ada yang tidak. Kadang-kadang jenayah itu bukan dilakukan kerana suka tetapi kerana kesempitan hidup untuk mencari sesuap nasi. Kita tak lalui apa yang mereka lalui, jadi kita tidak memahami.

Saya juga cuba menjejaki anak-anak bangsa Melayu yang bukan lagi rakyat Malaysia, sama ada datuk moyang mereka dibuang negeri pada satu ketika dahulu atas nama pemberontak tetapi mereka mempertahankan tanah air.

Walaupun tiada muka Melayu asli tetapi mereka sangat gembira bila saya cakap saya Melayu dari Malaysia seperti berjumpa keluarga sendiri atas nama bangsa.

Saya juga bergaul dari golongan elit hingga ke golongan yang tidak berkemampuan. Kalau pergi negara miskin, tukar duit kita memang jadi kaya kat negara tu.

Saya sempat berkongsi pengalaman dengan mereka yang dari Eropah. Antara yang sering menjadi topik saya bertanya mereka tentang Islam dan pengganas.

Kebanyakkan mereka minda sudah terbuka. Kebanyakkan mereka sudah ke negara Islam, mereka menyatakan apa yang ada di media tidak mereka jumpa sepanjang mengembara, mereka turut mempersoalkan di mana yang wujud kisah di dalam media tentang Islam pengganas itu?

Bagi mereka yang mengenali Malaysia, bila saya cakap dari Malaysia 2 perkara sahaja yang mereka akan sebut Petronas? Mahathir?

Jasa Mahathir begitu besar di mata dunia, beliau tidak 100% sempurna tapi ada sesuatu yang dia lakukan untuk dunia. Jadi apa yang kita lakukan?

Bagi yang tak tahu Malaysia kat mana. Saya cakap sebelah Thailand, dia tak tahu, last sekali saya cakap sebelah China. Baru dia tahu. Tak ke jauh Malaysia ngan China tu.

Kebanyakkan pengembaraan besar saya di dalam bulan puasa. Jadi bila saya cakap saya tak makan. Mereka ada perasaan ingin tahu.

Mereka tahu Islam tetapi mereka tidak lah tahu secara details, seperti kita, kita juga tidak tahu secara details tentang agama lain.

Kepada mereka yang berkelana ke luar negara, jagalah imej negara kerana kita ibarat duta kecil yang membawa nama Malaysia dan Islam bagi mereka yang Muslim.

Kerana untuk melihat dan mengkaji sesuatu peradaban, perkara pertama orang melihat perilaku seseorang.

Ibarat pada asalnya untuk mengkaji apa itu Islam, adalah mengkaji Al-Quran dan Hadis tetapi secara umumnya yang pertama biasanya orang melihat perilaku pemegang akidah Islam itu. Begitu juga dengan bangsa dan negara.

Baca lagi: Gadis Ini Dedahkan Bagaimana Travel Mengubah Persepsi Beliau Tentang Afrika

LIKE dan FOLLOW Vocket di Facebook serta Instagram


Travel Sepenuh Masa Selama 5 Tahun, Pasangan Ini Berkongsi Bagaimana Mereka Lakukannya

Pasangan Mike dan Howard berkahwin 5 tahun lepas, dan mereka pernah merancang untuk travel bersama selepas bersara nanti. Tetapi kemudiannya mereka ambil keputusan untuk berhenti kerja dan travel bersama selama setahun untuk trip bulan madu.

Sebelum meninggalkan segalanya, pasangan ini telah menjual rumah dan harta yang mereka ada, dan mula travel bersama. Tapi siapa sangka trip yang pada awalnya dirancang untuk setahun saja telah berlanjutan sehingga 5 tahun.

Menurut pasangan ini, bajet awal mereka untuk kos makan, penginapan, pengangkutan dan perbelanjaan harian adalah USD39 sehari.

Tapi kini bajet mereka telah dikurangkan lagi kepada USD12.20 sehari, apabila mereka travel ke negara-negara di Asia Tenggara. Nilai matawang yang rendah dan harga barangan yang lebih murah di Asia Tenggara membantu mereka untuk letak bajet yang lebih rendah berbanding Australia, New Zealand dan Jepun.

Sehingga kini pasangan ini telah travel ke lebih 50 negara sejak 5 tahun lepas. Menurut apa yang telah mereka kongsikan di DailyMail UK, antara cara mereka menampung kos sara hidup semasa travel adalah dengan berkongsi tips dan trick bagaimana untuk survive apabila travel dalam tempoh yang lama di blog peribadi mereka HoneyTrek.com.

Pada awalnya kos travel mereka ditampung sepenuhnya daripada wang simpanan. Tetapi kini pasangan ini menjana pendapatan daripada blog mereka.

Cara lain bagi mengurangkan kos travel seperti yang dikongsikan oleh pasangan ini adalah dengan travel ke lokasi luar bandar dan di kampung-kampung. Biasanya kos dan perbelanjaan harian menjadi lebih murah berbanding di bandar.

Juga, cara untuk merasai dengan lebih dekat kehidupan penduduk tempatan adalah dengan menetap lebih daripada seminggu di satu-satu lokasi.

Jom layan sebahagian gambar yang telah dikongsikan oleh pasangan ini.

Saya percaya di Malaysia pun ada yang berjaya lakukan sebegini.

Baca lagi: Bagaimana Mengembara Selama 2 Tahun Mengubah Pandangan Gadis Ini Tentang Hidup


Travel Solo Dan Rakam Gambar Menarik Tanpa Selfie, Gadis Ini Kongsi 6 ‘Trick’ Beliau

Biasanya bila travel solo, agak sukar untuk rakam gambar sendiri dengan aksi bersahaja. Kebanyakan daripada kita sama ada perlu selfie, pegang selfie stick atau letakkan tetapan self timer di kamera

Tapi berbeza pula dengan pemilik akaun Facebook Cik Yoon Hee, atau nama sebenar beliau Cik Norazizah Hassan. Gambar-gambar travel beliau kelihatan bersahaja dan natural, meskipun sedang travel secara solo.

Meneliti perkongsian di akaun Facebook beliau, berikut antara rahsia yang telah di kongsikan oleh gadis ini;

“Orang kata travel solo susah nak ambil gambar sendiri. Tapi, percaya tak kalau saya cakap semua gambar ni diambil sendiri oleh saya?

Hanya guna GoPro je tanpa stick. Saya akan letak di celah-celah dinding, batu, pokok, meja dan apa-apa yang rata dan tinggi.

Kenapa GoPro? Sebab ia kecil dan tak kan ada sesiapa yang akan perasan walaupun tempat tu ramai orang.

Saya akan set video+photo dan mula berjalan dan hayati pemandangan di situ tanpa perlu risau. Gambar-gambar diambil akan jadi natural dan cantik sebab diambil secara candid” – Cik Yoon Hee.

Tertarik dengan tips yang beliau kongsikan, saya menghubungi Cik Yoon Hee untuk mendapatkan info lanjut.

Menurut Cik Yoon Hee, gambar-gambar berikut telah dirakam sewaktu trip ke Jepun dan Korea selama 18 hari baru-baru ini. Pemergian beliau ke Jepun dan Korea Selatan adalah secara solo.

Setibanya di sana, beliau sertai kumpulan backpacker berasingan, dan hanya berkenalan dengan ahli kumpulan di lokasi terbabit. Sewaktu di Busan, Korea Selatan pula beliau bergerak secara solo sepenuhnya.

Meskipun bergerak dalam kumpulan, Cik Yoon Hee lebih gemar mengambil masa untuk rakam gambar dan video secara berseorangan berbanding selfie.

Ditanya tentang pengalaman sewaktu merakam gambar dan video secara solo, menurut Cik Yoon Hee, pernah juga terjadi insiden yang agak mencuit hati.

Masa di pantai Gwangalli, GoPro saya hampir dilarikan ombak. Masa tu 2 orang Korea menjerit dalam bahasa Korea. Mereka risau jika GoPro saya dibawa lari ombak.

GoPro saya juga tak pernah jatuh walaupun saya selit di pokok. Saya juga pernah letak GoPro atas pagar rooftop semasa di Gamcheon Cultural Village. Walaupun agak inggi, alhamdulillah masih selamat. Yang penting sentiasa berhati-hati.

Baca: 12 Lokasi Menarik Di Luar Seoul Yang Mesti Anda Kunjungi Jika Ke Korea Selatan

Peristiwa paling lucu bagi Cik Yoon Hee adalah sewaktu di Everland, Korea Selatan. Beliau letak GoPro di atas tong sampah dan kemudiannya mula menikmati pemandangan di situ.

Sambil saya berjalan di sekitar situ tiba-tiba ada cleaner datang nak ambil sampah. Saya cepat-cepat berlari ambil GoPro. Terkejut cleaner tu bila lihat saya berlari ke arah tong sampah. Saya terus ucap “anyeong haseyo” hehehehe. Cleaner tu tersenyum dan menyangka saya berlari kerana nak ucap hello kepada dia.

Tips lain yang turut dikongsikan oleh Cik Yoon Hee adalah:

1. Lihat sekeling terlebih dahulu sebelum letak GoPro.

2. Jika terdapat ramai orang di sekeliling, sabar, duduk dan perhatikan suasana sekitar. Situasi ini pernah beliau alami di Taejongdae Park, Busan.

Saya nak dapatkan angle dan shot terbaik, saya duduk observe sekeliling sampai dah kurang orang, saya letak GoPro dan mula rekod. Saya akan setup video+photo. Secara automatik GoPro akan rekod video dan ambil gambar pada masa yang sama. Apa-apa pun sentiasa berhati-hati. Jika tak yakin, pilih tempat lain yang tak ramai orang.

3. Menurut Cik Yoon Hee beliau sebenarnya peminat Casey Neistat, seorang vlogger terkenal. Melalui vlogger ini beliau belajar tentang gorillapod dan skil videography merakam pengembaraan sendiri tanpa orang lain.

Kita boleh jadi cameraman untuk diri sendiri dengan letak di mana-mana kamera dan rekod diri kita secara spontan.

4. Sejak itu Cik Yoon Hee lebih gemar merakam video menggunakan handycam dan GoPro. Cik Yoon Hee dan rakan beliau akan letak GoPro di mana-mana tempat yang sesuai untuk merakam aktiviti yang sedang mereka lakukan terutama sewaktu mengembara di dalam dan di luar negara.

Bila saya travel sendiri, saya praktiskan dengan GoPro sebab kecil dan mudah disorokkan.

5. Tips tambahan GoPro: Jika nak ambil gambar sahaja tanpa video, boleh gunakan setting timelapse atau hubungkan dengan applikasi GoPro di dalam telefon pintar. Tetapi  beliau jarang gunakan applikasi di dalam telefon pintar untuk menjimatkan pengunaan bateri telefon pintar di sepanjang tempoh mengembara.

Jom layan aksi bersahaja yang telah dikongsikan oleh Cik Yoon Hee. Memang nampak menarik.

Khas buat masa terdekat, Lazada sedang menawarkan GoPro Hero5 Black Edition dengan harga promosi. Klik di sini untuk mendapatkan promosi masa terhad ini.

Baca lagi: 30 Sebab Kenapa Saya Berani Travel Sendiri Di Korea Selatan


Demi Malaysia Anak Cina Sanggup Jadi Perisai Anak India Hingga Terkorban

Tak ramai tahu yang negara ada satu kisah yang cukup menyayat hati, kisah pengorbanan dua anggota tentera bukan Melayu yang dibunuh anggota komunis dalam satu pertempuran yang sama demi mempertahankan Malaysia yang tercinta.

Pada 11 Januari 1974, KAPTEN SHANMUGANATHAN AL E.RAMPOO telah mengetuai 22 anggota tentera dari 5 Renjer ke Sungai Liang, Raub, Pahang untuk menjejaki pengganas komunis.

Turut bersamanya dalam kumpulan itu, adalah seorang anak Cina, RENJER ISA HASAN (dia dibela dari kecil oleh bapa tirinya orang Melayu). Mereka kemudian terlibat dalam pertempuran di mana kumpulannya berjaya membunuh beberapa anggota komunis di atas bukit.

Ketika hendak memeriksa mayat anggota komunis yang ditembak, malang menimpa bila Kapten Shanmuganathan ditembak seorang anggota komunis yang bersembunyi. Dalam kesakitan yang amat sangat, dengan tubuhnya ‘disirami’ darah, beliau telah berkata;

“Tolong jaga anggota saya. Saya dah tak berdaya lagi dah.” Dengan nafas yang tersekat-sekat sebelum meninggal dunia.

Sambil itu, anggota komunis tadi terus menembak ke arah mendiang Kapten Shamuganathan.

Baca: Pembunuhan Jalil Ibrahim Yang Pernah Mendapat Perhatian Dunia Ini Masih Menjadi Misteri

Bila mendengar kata-kata itu, dan bila melihat pegawainya terus diserang, Renjer Isa telah meluru ke arah Kapten Shamugananthan. Dia mahu melindungi tubuh pegawainya dan sanggup menjadi ‘perisai’ daripada membiarkan tubuh pegawainya itu daripada terus dimamah peluru musuh.

Namun akhirnya Renjer Isa juga gugur bila dia juga berjaya ditembak mati oleh pengganas komunis. Ketika ditemui, kedua-dua mayat mereka melintang/ bertindih antara satu sama lain. Allahuakbar!

Di atas keberanian luar biasa itu, Yang Dipertuan Agong ketika itu (juga Agong sekarang) Tuanku Abdul Halim Muadzam Shah menganugerahkan kedua-dua mereka dengan pingat PANGLIMA GAGAH BERANI (PGB) pada 4 Jun 1975.

Mendiang Shanmugananthan diwakilinya ayahnya manakala Allahyarham Isa diwakili oleh abangnya, Hussin Lee Long.

Anda pernah dengar kisah ini, saya jamin tak pernah. Siapa kata bukan Melayu tak sayang Malaysia, siapa kata bukan Melayu suka komunis?

Malangnya sejak akhir-akhir ini ramai ‘tertipu’ kononnya komunislah wira, komunislah hero. Ini kerana kita tidak tahu kisah-kisah sebegini. Di mana salahnya?

Baca lagi: Battle Of Bakara Versi Tentera Malaysia Dedah Insiden Sebenar Black Hawk Down


Travel Solo Di Peru, Wanita Ini Kongsi Pengalaman Hiking Ke Machu Picchu

Saya tertarik untuk medapatkan kisah wanita ini selepas melihat gambar-gambar yang telah dimuat naik oleh beliau ke Facebook sewaktu travel di Peru. Tanpa buang masa mari berkenalan dengan Cik Al Arifah Hassan atau lebih mesra dipanggil Arie.

Arie yang bekerja dalam bidang IT kini sedang dalam fasa career break ini berasal dari Kelatan dan telah 20 tahun menetap di Kuala Lumpur.

Saya berada hampir 20 hari di Peru, termasuk perjalanan pergi dan pulang. Destinasi terakhir saya adalah bandar Cusco yang berada di Banjaran Andes. Saya membuat laluan Kuala Lumpur – Dubai – Sao Paolo (Brazil) – Lima – Cusco yang memakan masa hampir 2 hari penerbangan. Sewaktu balik juga saya buat laluan dan transit yang sama. Saya travel secara solo.

Kenapa Peru? Apa yang menarik hingga Arie sanggup travel solo ke sana?

Saya memang sukakan benua Amerika Selatan. Pada awal 2015 saya sudah travel ke Argentina dan Chile (sambil mendaki gunung Aconcagua, gunung tertinggi di benua Amerika Selatan) dan saya sukakan kelainan pengembaraan di benua ini.

Lagipun di sana ada banjaran Andes, sebuah banjaran gunung sepanjang 7000 km yang merentasi 7 negara Amerika Selatan. Banjaran Andes adalah banjaran gunung terpanjang di dunia.

Selalunya bila travel ke benua Amerika Selatan, traveller akan membuat pengembaraan ke beberapa negara lain lagi seperti Bolivia, Brazil, dll. Tapi kali ini saya hanya ke Peru sahaja memandangkan saya hanya mempunyai masa kurang daripada 3 minggu.

Antara sebab saya menumpukan pengembaraan di Peru sahaja, kerana saya ingin melihat sejarah dan tamadun empayar Inka semasa era pre-Columbian di Amerika Selatan (sebelum kurun ke 15), iaitu sebelum kedatangan dan penjajahan Sepanyol di benua Amerika (Spanish Conquest).

Selain itu saya sudah lama menyimpan hasrat untuk hiking di Classic Inka Trail (Camino Inca), iaitu hiking trail sepanjang 42 km yang bermula di laluan keretapi Km 82 dan berakhir di lokasi ikonik popular dunia, Machu Picchu.

Mahu merasai pengalaman di dalam hutan hujan Amazon juga adalah satu lagi sebab kenapa saya ke Peru. Hutan hujan Amazon di Peru adalah bahagian Amazon yang ke-2 terbesar selepas hutan hujan Amazon di Brazil.

Lain-lain yang menarik di Peru, terdapat banyak tempat-tempat arkeologi, kebudayaan dan sejarah dari empayar Inca dan era-era terdahulu. Sebahagian daripada penduduk kaum asal dan asli di sana (seperti kaum asli Quechua, Aymara, dll) masih mengekalkan kebudayaan, pakaian serta bahasa pertuturan mereka di era moden ini.

Oleh kerana Peru berada di banjaran Andes, lanskap dan pemandangan di perjalanan ke satu-satu tempat juga sangat cantik.

Apakah persediaan yang dibuat oleh Arie sebelum ke Peru. Mungkin dari segi info, bahasa dan keselamatan, scam dll?

Sebagai independent traveller/pengembara bebas, semua perancangan harus dilakukan sendiri. Salah satu persediaan yang harus dilakukan oleh pengembara bebas adalah mencari informasi sebanyak mungkin sebelum ke sesuatu tempat.

Oleh kerana salah satu daripada aktiviti yang ingin saya lakukan di sana adalah hiking di Classic Inca Trail, saya telah mencari informasi dan membuat tempahan slot mendaki/permit mendaki beberapa bulan terlebih awal.

Ini kerana permit untuk hiking di situ sangat terhad jika datang di musim puncak dan segala urusan booking harus dilakukan dengan operator yang berdaftar di sana.

Selain dari itu, lain-lain booking tidak saya lakukan dari Malaysia kerana saya seorang pengembara yang sukakan fleksibiliti bila mengembara.

Saya lebih menumpukan persediaan mencari informasi seperti keadaan cuaca di sana semasa kedatangan saya, kadar tukaran matawang serta anggaran bajet perjalanan saya, jenis-jenis pengangkutan awam yang boleh saya gunakan dan tempat tinggal yang memenuhi bajet saya, pakaian serta peralatan yang bersesuaian yang perlu di bawa, maklumat keselamatan dan scam, serta informasi asas yang lain seperti makanan, bahasa yang di gunakan, agama dll.

Lebih jimat dan murah jika kita berurusan bila berada di sana dari membuat tempahan online dari sini untuk sesetengah urusan. Semua maklumat itu harus di cari dari bacaan dan review di travel forum, blog-blog pengembara bebas, serta testimoni di internet.

Apa perasaan Arie bila pertama kali sampai di Peru?

Perasaan bila pertama kali menjejakkan kaki di Peru agak gementar juga. Walaupun Peru adalah negara yang selamat untuk pengembara, tetapi ada sesetengah negara di benua Amerika Selatan terkenal dengan masalah-masalaj keselamatan serta kadar jenayah yang tinggi.

Tambahan pula, bahasa juga adalah satu masalah kerana tidak ramai yang boleh bercakap dan memahami bahasa Inggeris kecuali orang-orang yang terlibat dalam industri pelancongan. Bahasa utama mereka adalah Spanyol, bahasa asli Quechua, Portugis, serta bahasa lain seperti German. English tidak popular di sini.

Apa aktiviti Arie sepanjang di Peru. Jika boleh kongsikan sikit.

Antara aktiviti saya di sana adalah hiking di Inca Trail ke Machu Picchu selama 4 hari. Trail yang dikenali juga sebagai Classic Inka Trail (Camino Inca) ini adalah hiking trail sepanjang 42km yang bermula di laluan keretapi Km-82 dan berakhir di iconic popular dunia, Machu Picchu.

Trail ini berada hampir 82 km dari bandar Cusco. Ia berada di banjaran Andes dan dikelilingi hutan-hutan tebal, hutan awan (cloud forest), dan hutan alpine tundra dengan permandangan yang cantik.

Sepanjang laluan ini juga terdapat beberapa peninggalan (ruins) dan terowong semulajadi dari empayar Inca. Semasa empayar Inca, mereka membina rangkaian pengangkutan untuk menghubungkan ke seluruh empayar mereka.

Mereka menggunakan ‘chasqui’ (runners) untuk menghantar pesanan ke seluruh empayar. Sementara llamas and alpacas pula digunakan untuk mengangkut barangan.

Trail Inca ini berakhir di Machu Picchu di mana saya berpeluang melihat Machu Picchu dari atas di Sun Gate di gunung Machu Piccu serta melawat keseluruhan kawasan Machu Picchu.

Selain dari itu saya juga ada melawat tempat-tempat arkeologi di Cusco, juga pengalaman memasuki basin Amazon & ‘cloud forest’ serta berada di hutan hujan Amazon selama beberapa hari, hiking dan melihat kepelbagaian spesis pokok, flora, fauna, serangga yang berbeza dari hutan di Malaysia dan Asia Tenggara yang lain.

Saya juga melakukan aktiviti hiking ke Rainbow Mountain yang berketinggian 5000 meter. Rainbow Mountain yang dikenali dengan nama tempatan Vinicunca dianggap sebagai tempat suci bagi orang asli Quechua di sini.

Gunungnya yang berbelang-belang seakan pelangi terbentuk dari proses geology luluhawa dan mineralogi. Sepanjang perjalanan ke pintu masuk gunung ini saya dihidangkan dengan permandangan yang sangat indah, merentasi bukit bukau dan melalui kawasan perkampungan asli serta kawasan padang ragut bagi alpaca.

Ada juga hari saya tidak melakukan apa-apa aktiviti. Cuma berjalan-jalan, melihat dan memerhatikan aktiviti dan kehidupan seharian penduduk tempatan.

Saya juga tidak tinggal di hotel atau hostel, saya tinggal bersama local host di sana. Dengan cara ini juga lebih banyak informasi dan maklumat yang saya dapat berbanding dengan tinggal di hostel kerana mereka lebih ikhlas memberikan informasi dan bercerita, serta sangat mengalukan tetamu yang berminat untuk mengetahui perihal negara mereka.

Apa pengalaman yang paling menarik bagi Arie sepanjang di sana

Sepanjang berada di sana semua pengalaman adalah menarik tapi yang paling saya suka bila dapat hiking di Inca Trail Machu Picchu.

Daripada pemerhatian saya kebanyakan rakyat Malaysia yang ke sana mungkin akan lebih tertumpu untuk melawat Machu Picchu sahaja kerana ia salah satu keajaiban dunia dan UNESCO Heritage Site.

Tapi saya lebih berminat untuk membuat laluan klasik 42km di trail Inca tersebut kerana dapat menjiwai dan cuba menggambarkan kehidupan lampau semasa empayar Inca menguasai Amerika Selatan.

Lebih menyeronokkan bila ditambah pula dengan penerangan dan cerita dari hiking guide saya mengenai sejarah Inca bila kami melalui penempatan dan ‘ruins’ sepanjang laluan tersebut, termasuk juga cerita dan sejarah mengenai Machu Picchu.

Ada info lain lagi yang Arie nak kongsikan?

Peru bukanlah semahal yang kita sangka. Jika kita mengembara secara backpack, pengangkutan awamnya seperti bas, Combi (minibas / van kongsi untuk ke tempat yang lebih jauh) agak murah dan berpatutan (walaupun harga minyak mereka lebih 2 kali ganda dari harga minyak petrol kita).

Makanan juga tiada masalah. Bagi orang Islam, nasi dan ikan agak mudah didapati. Mungkin yang paling mahal kos untuk melawat ke Machu Picchu atau hiking di trailnya. Juga tambang penerbangan kerana jaraknya yang hampir 18700-km dari negara kita.

Satu pengalaman lain yang tidak dapat dilupakan bila kena bag & body check dengan polis di airport Brazil semasa ingin menyambung penerbangan ke Dubai untuk pulang kerana disyaki membawa dadah.

Negara-negara Amerika Selatan memang terkenal dengan pengeluaran dadah seperti kokain. Di Peru, daun koka yang diguna untuk memproses kokain ditanam dan digunakan secara meluas oleh penduduk tempatan kerana ia mempunyai nilai kesihatan, terutama di kawasan beraltitud tinggi.

Salah satu khasiat kesihatan adalah untuk mengelakkan ‘altitude sickness’, migrane, sakit kepala, loya, perut bergelora, cirit birit dll. Daun koka yang tiak diproses boleh di bawa dan diguna secara sah tidak melebihi 2kg.

Tambahan pula ia memerlukan jumlah daun koka yang sangat banyak untuk memproses menjadi dadah.

Tetapi lain halnya jika di Brazil. Membawa dan menyimpan daun koka yang tidak diproses walaupun dalam jumlah yang kecil adalah tidak sah dan melanggar peraturan negara tersebut.

Saya terlepas pandang hal ini kerana sudah menjadi amalan semasa berada di Peru untuk membawa daun koka sebagai minuman (seperti daun teh). Jadi, sila elakkan membawa barang-barang yang berisiko jika mengembara kerana undang-undang sesebuah negara itu mungkin berbeza.

Bila mengembara jangan lah terburu-buru untuk mengejar berapa banyak tempat atau negara yang kita pergi, tapi nikmati dan hayati setiap penjalanan kita dan bukan hanya sekadar menuju destinasi.

Ambil tau mengenai sejarah atau keunikan tempat tersebut, hayati budaya setempat, enjoy & travel secara santai itu lebih menyeronokkan.

Jika kita terburu-buru mungkin kita akan terlepas banyak perkara menarik dan tidak berpeluang untuk datang lagi ke tempat sama buat kali ke dua.

Pilih destinasi atau buat aktiviti mengikut kemampuan (fizikal, masa, kewangan) serta minat kita, bukan kerana populariti tempat tersebut atau terikut-ikut dengan pengembaraan orang lain.

Di Peru dan juga bandar-bandar lain di Amerika Selatan, banyak bandar dan penempatannya yang berada pada ketinggian 3000-meter ke atas. Jika travel ke tempat-tempat yang beraltitud tinggi sebegini, beri masa yang cukup untuk badan menyesuaikan diri dengan ketinggian.

Pastikan anda mendapat rehat yang cukup dan jangan terlalu tergesa-gesa melakukan perjalanan ke tempat lain yang lebih tinggi jika ia melibatkan aktitivi seperti hiking, dll. Ini salah satu cara untuk mengelakkan dari ‘altitude sickness’ di tempat-tempat seumpama ini.

Baca lagi: Peru Hanya Untuk Yang ‘Fit’ Dan 6 Tip Travel Ke Negara Unik Ini


4 Perbezaan Ketara Yang Aku Temui Sewaktu Travel Solo Ke Iran Di Bulan Ramadhan

Aku adalah antara orang yang bertuah mendapat tiket AirAsia yang sangat berpatutan apabila ia membuka route ke Tehran kembali.

Sebagai seorang pengembara yang suka ‘travel on impulse’, paparan iklan AirAsia di Facebook mengerakkan hati aku untuk terus menekan butang beli, tanpa menoleh ke belakang.

“There is nothing to loose,” I shrugged .”Ramadhan in another Muslim country sounds interesting.”

Menjelang hari keberangkatan, timbul beberapa perkara seperti:

1. Kesangsian rakan-rakan dan ahli keluarga dengan pemilihan Iran sebagai destinasi : “Iran,why Iran?” (Buat muka tak puas hati seperti aku yang akan membelanjakan duit dia untuk perjalanan ini).
“Tempat Syiah tu habislah kau.”
“Dengan siapa kau nak berjalan ? Lelaki mereka bukan boleh percaya.”

2. Namun yang baiknya, ada rakan yang menyokong rancangan pengembaraan seperti rakan sekerja dari Bangladesh yang menghubungkan aku dengan seorang expatriat Iran.

Dia sedaya upaya memberi panduan pada aku tentang Tehran. Dia juga memberitahu sedikit sebanyak tentang sambutan puasa disana.

3. Oleh kerana tidak banyak website yang memberitahu secara terperinci tentang tour di Iran, aku menghubungi tour guides melalui 2-3 website dalam bahasa Inggeris dan posting pelancong lain di Tripadvisor.

4. Atas faktor embargo dan sekatan ekonomi, sukar untuk pelancong asing menempah tiket bas, kapal terbang atau kereta api secara online. Kad ATM dan kad kredit juga tidak boleh digunakan sewaktu di Iran.

5. Hampir tiada travel insurance meliputi Iran.

Cabaran-cabaran ini membuat aku lagi bersemangat menjejakkan kaki ke sana. Tanggal 23 Jun 2016, sekiranya ada yang ternampak seorang perempuan menggalas bag yang lebih besar dari saiz badannya berlari seperti ribut di terminal KLIA 2, itu adalah aku mengejar kapal terbang yang akan berlepas!

Touchdown di Lapangan Terbang Antarabangsa Imam Kohemini. Memandangkan penerbangan tiba pada tengah malam, urusan visa dan ‘travel insurance’ agak mengelirukan kerana kekurangan pegawai dan juga masalah komunikasi.

Untuk rakyat Malaysia, tiada visa untuk lawatan kurang daripada 14 hari. Travel insurance (15 Euro pada waktu ini) diwajibkan kepada setiap pelancong asing, melainkan jika korang dapat menunjukkan bukti insuran korang laku di bumi Parsi ini.

Ketika beratur di kaunter imigresen, aku dan pengembara-pengembara lain saling bertukar-tukar cerita kos visa masuk ke Iran.

Yang dari Perancis merungut kerana perlu membayar EUR50 untuk visa sekali masuk. Kami yang dari Malaysia hanya senyum simpul sahaja.

Baca: 13 Tip Travel Ke Iran Untuk Rujukan Anda Yang Nak Ke Sana

Setelah beberapa hari di sana, memang aku dapati bahawa Ramadan di Iran memang berlainan dengan Ramadan di Malaysia (stating the obvious pulak).

Semua rakyat beragama Islam diwajibkan berpuasa, premis makanan ditutup sehingga menjelang iftar (aktu berbuka) dan sesiapa yang makan dikhalayak ramai akan ditangkap.

Ada yang ‘nakal’ makan di lapangan terbang dan di sebalik tirai restoran. Yang seronoknya banyak paparan iklan menggalakkan orang ramai membaca al Quran dan menghayati bulan mulia ini di billboard, di dalam LRT dan di televisyen.

Rupanya jika orang Islam di negara kita selalu menghadiri majlis iftar di masjid, restoran atau hotel, sebaliknya di Iran, iftar merupakan masa untuk mengeratkan silaturrahim sesama keluarga.

Mereka sama ada akan masak iftar di rumah, berkelah di taman jika cuaca tidak panas atau berkunjung ke rumah sahabat handai.

Aku sendiri di jemput untuk berbuka puasa di rumah sahabat baru aku dengan masakan ibunya.

Menurut tour guide aku, muslim Syiah tidak mengamalkan solat terawih. Namun saya boleh nampak masyarakat terutamanya diluar bandar akan cuba mengimarahkan masjid, terutamanya masjid Jame’.

Di sini, terdapat banyak moseluem, dimana masjid, makam ulama’, ahli sufi atau imam terkenal mereka, taman bunga dan madrasah dibina dalam satu kawasan.

Ketika aku berkunjung ke Kompleks Shah Cheragh di Shiraz di waktu pagi, seluruh kawasan ibadat dipenuhi golongan tua, muda dan kanak-kanak.

Suasananya tenang dengan alunan bacaan al-Quran, ada yang mengulangkaji pelajaran juga anak-anak kecil bermain sesama mereka tanpa membuat bising.

Pengunjung bukan Islam juga dibenarkan masuk kedalam masjid, asalkan mereka memakai chador atau menutup aurat.

Ada sebilangan masjid untuk mereka bermazhab Sunni di Tehran tetapi ianya ditutup untuk pelawat ketika aku pergi ke sana.

Sebelum mengembara ke Iran, aku bertekad untuk tidak menjadi skeptik tentang fahaman Syiah. Niatku ke sini untuk melihat bagaimana golongan muslim lain yang berlainan fahaman, budaya dan yang kurang bernasib baik menghadapi sekatan ekonomi dunia menyambut Ramadan.

Alhamdulillah sepanjang aku di sini, tiada persilihan faham yang berlaku sebab kita menghormati amalan mereka.

Di masjid, memandangkan nampak sangat aku bukan rakyat Iran mereka bertanya adakah aku Sunni? Aku menjawab ya, “saya dari Malaysia”.

It seems  likeMalaysia is a magic word here. Mereka mula nampak mesra dan mengalu-alukan bila tahu aku seorang rakyat Malaysia.

Ada wanita yang tidak tahu menghulurkan batu Karbala yang menjadi wajib di masjid-masjid Shia, tetapi aku menolak dengan sopan dan senyuman.

Aku juga sempat berbual dengan beberapa wanita tentang Sunni dan Shia serta perbezaan amalan umat Islam di Iran dengan Malaysia.

Mereka juga menggalakkan aku tidak berpuasa kerana ruksah sebagai seorang pengembara dan cuaca musim panas yang menyengat. Takut aku dehydrated dan penat.

Kadang kala aku terharu dengan keprihatinan mereka. Seolah mereka seperti kakak dan ibu aku sendiri. Indahkan persaudaraan sesama manusia?

Baca: Itinerari Gaya Bajet Travel 10 Hari Ke 4 Bandar Di Iran

Sebab aku seorang pengembara solo wanita aku rasa elok juga aku senaraikan tips untuk fellow comrades yang berminat ke Iran pada masa akan datang.

1. Sebaiknya travel berdua atau bertiga dan ambil tour guide

Walaupun aku mengembara seorang dan Iran adalah antara negara yang paling selamat aku pernah pergi, aku nasihatkan korang mengembara ke sini berdua atau bertiga.

Dan ambil seorang tour guide yang mendapat review yang bagus dari pelancong asing. Bukan atas faktor keselamatan sangat tetapi faktor kesenangan.

Korang boleh pakai satu kereta untuk berjalan-jalan dari satu bandar ke bandar. Minyak sini sangat lah murah, jadi ambillah kesempatan untuk mengembara dengan kereta.

Kalau seorang kemungkinan kena ambil teksi, dan jika tidak pandai berbahasa Parsi, boleh keliling satu bandar mencari destinasi.

Boleh backup duit tunai sesama sendiri kalau salah seorang dirompak semasa mengembaraan.

Aku rasa perempuan Iran, sama ada yang berchador hitam labuh ataupun si hipster memakai tudung sutera kecil di kepala adalah antara golongan perempuan yang elegan dalam dunia ini, selain perempuan Perancis.

Jadi bila korang datang, pandai-pandai lah blend-in dengan keadaan sekeliling. Kalau boleh tidak perlu lah pakai baju warna terang berderang, yang sangat menampakkan korang bukan wanita Iran.

Aku sendiri pun pakai tudung dan baju kurung warna yang sederhana terang, memang menarik perhatian semua orang.

Jika datang beramai ramai, tolonglah jangan bergelak ketawa terbahak-bahak dikhalayak ramai, serta sibuk berselfie sambil membuat bising. Jaga nama Malaysia ok?

Hajat aku ke Iran juga untuk melihat kesan legasi penyair penyair Iran yang aku minati seperti Rumi, Hafez Dan Shams al Tabriz. Alhamdulillah aku dapat berkunjung ke makam peringatan Hafez di Shiraz.

Rupanya hampir setiap bandar besar di Iran mempunyai paling tidak seorang penyair yang mereka banggakan.

Jadi sekiranya korang hendak berkunjung ke sini, cubalah untuk menghayati seni kesusasteraan Parsi yang indah.

Boleh dijadikan ‘conversation piece’ dengan penduduk tempatan. Bait-bait sajak penyair agung mereka terukir indah di siling dan mozaik.

Bukan apa, jamin korang akan sakit tengkuk akibat selalu mendongak menikmati keindahan seni pembinaan Parsi.

Iran ini negara 4 musim, jadi korang boleh merancang perjalanan ke banjaran gunung, lembah yang kehijauan, persisiran laut Caspian, gurun yang kering kontang serta bukit-bukit batu yang menarik dalam satu negara.

Saranan aku, jangan takut untuk ke Iran dan gunakan peluang sebaiknya untuk belajar cara hidup orang lain yang berlainan budaya, mazhab dan pemikiran. Yang baik jadikan teladan, yang buruk jadikan pengajaran.

Akhir kata, Moafagh Basheed untuk bakal tetamu bumi Iran.

Baca lagi: Travel Solo 14 Hari Di Iran, Ini 9 Perkara Yang Ingin Saya Kongsikan


Travel Solo Ke Sumatera, Bagaimana Saya Tawan Gunung Kerinchi Tanpa Perancangan

Gunung Kerinci (3805 mdpl) adalah gunung berapi tertinggi di Indonesia serta turut dikenali sebagai Atap Sumatera kerana ia juga merupakan gunung tertinggi di Sumatera.

Perjalanan saya agak panjang kerana bermula dari Medan. Saya travel seorang sahaja dan tidak membuat sebarang tempahan awal ke Gunung Kerinci.

Untuk ke Padang, ambil bas di PT ALS (Antar Lintas Sumatera) di Medan. Ada dua jenis bas iaitu Super Executive (Seat 2-1, Rp250,000 & 5.30 petang) & Executive (Seat 2-2, Rp190,000 & 2.00 petang). Perjalanan mengambil masa selama 24 jam.

Selepas 88 juta kali pejam celik gosok mata tengok tingkap, dihiburkan dengan lagu dangdut, bunyi orang muntah, bayi berteriak meraung & bau kepam aku belum mandi tak tun tuang tapi masih cantik juga, saya tiba di Padang pada jam 2.15 petang esoknya.

Disebabkan alignment pinggang dah lari, saya bermalam di The Abidin Hotel (Rp150,000) di Kota Padang terlebih dahulu & perjalanan ke Kersik Tuo diteruskan esok pagi sahaja.

Saya minta bantuan hotel untuk tempah pengangkutan ke Kersik Tuo (starting point mendaki) iaitu Angkot Travel (kenderaan Avanza, Innova atau Fortuner & akan ada penumpang lain menuju destinasi yang sama, Rp125,000) & bertolak jam 11 pagi.

Supir akan mengambil penumpang di hotel & perjalanan ke Kersik Tuo selama 7 jam akan melalui kawasan tanah tinggi & ladang teh seperti di Cameron Highlands. Supir Pak Zul (+620812 6884 0234) dari PT Safa Marwah Travel turunkan saya di Homestay Keluarga Timan (Rp80,000 semalam).

Pendakian ke puncak mengambil masa dua hari satu malam. Cuaca di Kerinci sentiasa hujan dan sejuk. Trek ke puncak senang cakap mencanak tiada diskaun potongan harga akhir tahun walaupun sempena Hari Krismas atau Tahun Baru.

Mencanak tahap nak menangis campak beg dan sujud Ya Auloh (gaya Indonesia) syukur sampai ke puncak walaupun duduk dekat puncak tak sampai lima minit sahaja dan dapat juga sampai puncak walaupun hampir patah balik dekat Tugu Yudha sebab cuaca sangat buruk (angin kuat dan kabus tebal).

Trek pendakian Kerinci meliputi Pos Pintu Rimba (1692 mdpl), Bangku Panjang (1782 mdpl), Shelter 1 (2512 mdpl), Shelter 2 (3072 mdpl), Shelter 3 (3320 mdpl), Tugu Yudha dan Puncak Indrapura (3805mdpl). Seeloknya usahakan untuk bermalam di Shelter 3 supaya tidak perlu bangun terlalu awal untuk ke puncak nanti.

Homestay turut sediakan khidmat menyewa barang-barang perkhemahan (khemah, sleeping bag, carry mat, peralatan memasak) dengan kadar di antara Rp60,000 hingga Rp100,000. Gaiter di sana hanya berharga Rp100,000.

Saya tidak mengambil guide sebaliknya hanya porter dari homestay (Rp250,000 sehari) kerana malas mahu bawa beg, cukuplah bawa badan sendiri yang berat. Saya juga belikan makanan untuk porter sebab dia yang akan masak sewaktu di gunung (beras, sardin & mee segera) kerana saya memang tidak pandai masak tapi hanya tahu makan dan bertanya makanan dah siap ke belum.

Ringkasan kos termasuk melawat ke Danau Gunung Tujuh (tidak termasuk perbelanjaan dari Medan kerana pendaki selalunya ambil kapal terbang terus ke Padang) & nombor/Facebook untuk dihubungi (sebut nama Indah yang sesat di Gunung Kerinci sambil jerit minta tolong LOL) adalah seperti berikut:

Kenderaan & Homestay:
(a) Padang ke Kersik Tuo : Rp125,000
(b) Penginapan di Kerinci (3 malam): Rp240,000
(c) Kersik Tuo ke Airport Padang : Rp175,000
(d) Jumlah : Rp540,000 (RM167)

Hari Pendakian:
(a) Harga porter bagi dua hari : Rp500,000
(b) Makanan & gas sewaktu camping : Rp83,000
(c) Kenderaan ke Pintu Rimba : Rp60,000 (return)
(d) Permit Gunung Kerinci : Rp150,000
(e) Jumlah : Rp793,000 (RM238)

Danau Gunung Tujuh:
(a) Kenderaan ke pintu masuk : Rp80,000 (return)
(b) Permit Danau Gunung Tujuh : Rp150,000
(c) Upah porter : Rp200,000
(d) Sampan : Rp30,000
(e) Jumlah : Rp460,000 (RM138)

Homestay Keluarga Timan & Porter:
(a) Ayah Vandro Fisher (+62 0852 6375 3663)
(b) Yuliana Timan Bakri (+62 0852 6484 7705)
(c) Sandii ARs (+62 0813 7790 5946)
(d) Henki Fernando (+62 0853 2113 0767)

Sehari selepas mendaki Gunung Kerinci, saya dan porter serta anak tuan rumah homestay mendaki ke Danau Gunung Tujuh yang mengambil masa dua jam sebab saya kena tipu (gurau) di mana katanya trek landai tapi mencanak macam nak mampus belum campur kaki lenguh dari mendaki Gunung Kerinci.

Antara tempat lain yang boleh dilawati adalah Danau Kaco tapi saya tidak ke sana disebabkan kekangan masa.

Akhir sekali, ini hanya sekadar perkongsian pengalaman terutamanya kepada pendaki yang sukakan perancangan sendiri (DIY), pendaki solo atau mungkin sebagai panduan jika ada yang ingin buat open trip.

Saya juga tidak masukkan harga tiket kerana itu variable cost bagi pendaki. Itinerari ini agak panjang & penat kerana perjalanan bermula dari Medan but it’s always about the journey, not the destination plus it’s a scenic route that you won’t regret.

Harap ini membantu mereka yang nak ke sana dan selamat menakluk Gunung Kerinci!

Baca lagi: Itinerari Kami Daki Gunung Rinjani Dari Sembalun Dan Turun Di Jalur Torean


‘Travel’ Tanpa Risau Dengan Tune Protect, Dapat Pula Data Perayauan Percuma Di 150 Buah Negara

Bila travel naik flight, berapa ramai sahaja antara anda yang ambil insurans perjalanan? Sesetengah daripada anda mesti selalu fikir, “Alah, pergi sekejap ini, Tidak payah ambillah. Sudahlah mahal! InsyaAllah tidak ada apa-apa berlaku.”

Bagi yang biasa ambil insuran perjalanan, tahniah kerana masih sayangkan diri anda. Kepada yang selalu langkau, ketahuilah bahawa ianya penting kalau ada kejadian seperti luggage hilang atau kena curi dan bila anda tiba-tiba sakit lalu ditahan dalam wad semasa anda travel.

Ingat, kos perubatan luar negara tidak sama macam seperti di Malaysia. Silap haribulan, 10 kali ganda lebih mahal. Hajat nak bercuti, tetapi terperangkap dengan kos perubatan yang melambung. Sebagai langkah berjaga-jaga, apa kata anda ambil insuran perjalanan dari Perlindungan Perjalanan AirAsia (AirAsia Travel Protection).

Sebab apa kami cadangkan untuk ambil perlindungan perjalanan? Sebab ada promosi terbaru daripada Tune Protect X Flexiroam yang menawarkan 1GB data perayauan Flexiroam secara PERCUMA bila anda beli insuran perjalanan daripada Perlindungan Perjalanan AirAsia.

Untuk pengetahuan anda, Flexiroam ialah pengendali rangkaian mudah alih global yang boleh digunakan di lebih 150 buah negara. Apa yang anda perlu lakukan hanyalah beli Perlindungan Perjalanan AirAsia sebelum anda travel. Secara automatik anda boleh tebus Flexiroam X Starter Pack yang disertakan 1GB data perayauan bernilai USD35 (RM145.00).

Aktifkan 1GB data perayauan Flexiroam dan ia boleh digunakan selama 3 hari sepanjang tempoh anda travel. Kalau anda yang suka travel lebih daripada 3 hari, anda hanya perlu tambah nilai pelan data ini melalui aplikasi Flexiroam X.

Anda bukan saja dapat 1,2 atau 3, tapi lebih 22 manfaat yang mampu melindungi bukan sahaja diri anda sendiri malah keluarga anda pun dilindungi. Semuanya serendah RM10/perjalanan. Wow!

Tidak seperti sesetengah penyedia pelan perlindungan yang lain, Tune Protect melindungi anda sebelum, semasa dan selepas perjalanan. Ini termasuklah pembatalan perjalanan sebelum terbang, kemalangan ketika melancong, kehilangan dokumen dan wang, kelewatan atau kerosakan bagasi dan banyak lagi.

Kalau anda nak tahu manfaat selebihnya yang ditawarkan Tune Protect, baca di SINI.

Jangan lupa dapatkan Perlindungan Perjalanan AirAsia bila beli tiket penerbangan untuk percutian anda yang seterusnya. Anda cuma perlu klik icon ini:

Bukan saja anda akan dilindungi daripada serendah RM10/perjalanan, anda juga boleh enjoy 1GB data perayauan Flexiroam secara PERCUMA.

Untuk maklumat lanjut mengenai promosi ini, sila layari laman web Perlindungan Perjalanan Nombor #1 di Malaysia. Selamat bercuti!

*Promosi ini tertakluk kepada terma dan syarat.


Traveler Malaysia Berkongsi Perasaan Selepas Lihat Keadaan Pelarian Syria Di Budapest

Nota Editor: Kisah ini adalah daripada catatan kembara Azwadi Kamarudin, pelajar Malaysia yang sedang belajar di Universiti Aberdeen, UK dan kini beliau sedang dalam kembara solo ke beberapa negara Eropah.

Dari Aberdeen, beliau mengorak langkah meneroka Brussels, Frankfurt, Munich, Prague, Vienna, Bratislava, Budapest, Szeged dan terkini beliau telah tiba di Bosnia.

Namun dari sekian banyak catatan perkongsian kembara beliau, mata saya tertumpu kepada kisah dan nukilan perasaan beliau setelah melihat dengan mata sendiri keadaan pelarian Syria sewaktu di Budapest.

Semasa di Munich, Jerman memang saya lihat wanita-wanita bertudung sambil mengendong anak dikawal polis/pihak imigresen Jerman.

Hari ini di Budapest, Hungary kawan saya berpesan agar saya berhati-hati kerana keadaan yang sangat meruncing di Keleti Train Station dengan beribu-ribu pendatang/imigran yang mahu menaiki tren ke Jerman.

Ya Allah, berilah perlindungan kepada mereka ini. Akibat perang, mereka terpaksa berhijrah mencari tempat perlindungan.

Tengah hangat isu imigran yang sedang membanjiri stesen keretapi Budapest. Rasa nak pi tengok apa yang berlaku kat sana kejap lagi. Harapnya selamat.

PELARIAN SYRIA DI HUNGARY
 AKU HANYA MAMPU MENANGIS DI DALAM HATI

Pagi ini, aku gagahkan kaki menaiki Metro 2 berwarna merah menuju ke Keleti Palyaudvar ( Stesen Keretapi Timur) untuk melihat sendiri keadaan pelarian Syria di sana.

Sesampainya aku di terminal ini, hati rabak. Khemah-khemah penuh di bahagian bawah terminal tersebut. Ada yang tidur berbantalkan lengan, beralaskan kotak. Ada yang tidur terduduk. Anak-anak kecil menangis. Namun ada yang bergelak ketawa, bersuka ria seolah-olah tiada apa yang berlaku.

Stesen keretapi ditutup. Kelihatan anggota beruniform mengawal pintu masuk Keleti Palyaudvar. Para pelarian pula hanya menunggu di hadapan pintu tersebut. Media tempatan dan antarabangsa penuh di sana sini membuat liputan terkini.

Aku cuba mendekati seorang remaja lelaki bertanyakan hala tuju beliau. Beliau hanya menggeleng kepala. Tidak tahu arah tujuan. Beliau datang dengan bas dari Syria. Perang di mana-mana. Sebab utama mereka terpaksa melarikan diri.

Aku bertanyakan pula salah seorang krew media di situ. Terminal ditutup buat sementara waktu. Dan ya, kebanyakan pelarian ini mahu ke Jerman untuk mencari perlindungan.

Azwadi Kamarudin
Keleti Palyaudvar, Budapest, Hungary
2 September 2015

Baca: Demi Masa Depan Keluarga, Lelaki Syria Ini Sanggup Berkorban Dan Lakukan Ini

Semua tren dari Stesen Keretapi Timur tidak dibenarkan meninggalkan Budapest dengan keadaan krisis imigran Syrian dll ini. Harapnya perjalanan aku ke Croatia esok dapat diteruskan. Kalau tak…….

Melihat catatan ke 3 Azwadi, jelas sekali, hanya mereka yang telah merasai sengsara perang akan mengerti apakah yang pelarian Syria ini sedang dan terpaksa lalui.

Meneliti catatan Azwadi sewaktu beliau di Bosnia, inilah yang telah terjadi;

CERITA DARI BOSNIA : AIR MATA SEORANG IBU

Ketika berbual-bual di ruang tamu rumah keluarga sahabat saya di Sarajevo ini, sambil melihat berita mengenai pelarian Syria, sahabat saya turut menceritakan kepada ibunya bahawa saya baru sahaja melawat Hungary. Saya tunjukkan beberapa keping gambar yang saya sempat rakamkan semasa di Stesen Keretapi Keleti, Budapest.

Sambil melihat keadaan pelarian itu, saya lihat ibu sahabat saya mengesat air matanya. Ya, mungkin teringat akan kisah yang berlaku di Sarajevo pada tahun 1992-1995. Walaupun ketika itu mereka sekeluarga berada di Libya, namun kehilangan sanak saudara dan sahabat handai akibat perang ketika itu amat merobek hati dan perasaaan beliau.

Sahabat saya juga tunjukkan kepada saya kesan peluru yang berbekas di pintu rumah mereka akibat bedilan puak Serbia. Dari luar jendela, boleh dilihat kawasan bukit di mana askar-askar Serbia pada ketika itu berkubu di situ dan menembak orang awam yang tidak bersalah dan memusnahkan rumah-rumah mereka.

Terima kasih kepada Azwadi atas perkongsian ini. Bagaimana pula dengan kita? Apa yang boleh kita lakukan?

Salah satu caranya adalah dengan membantu pelarian Syria di Jordan untuk ke sekolah percuma yang diasaskan oleh pelajar Malaysia di sana.

Baca: Kisah Menyentuh Hati Di Sebalik Sekolah Anak Pelarian Syria Diasaskan Oleh Pelajar Malaysia

Dengan ini kita mudah-mudahan kita dapat membantu anal-anak Syria untuk mempunyai masa depan yang lebih cerah. Sesungguhnya mereka juga layak untuk ada kehidupan yang lebih baik.

LIKE dan FOLLOW Vocket di Facebook serta Instagram


10 Traveler Malaysia Yang Berbaloi Untuk Anda ‘Follow’ Di Instagram

Instagram merupakan media sosial yang seronok untuk dikunjungi terutama bagi mereka yang suka melihat gambar pemandangan dan lokasi travel yang menarik.

Kali ini kami ingin kenalkan anda dengan 10 instagrammers dari Malaysia yang sering berkongsi kisah pengembaraan mereka. Jom kita mulakan.

1. Kina Omar – satu-satunya pelajar Malaysia yang kini sedang melanjutkan pelajaran di Pulau Jeju, Korea. Kina sering berkongsi gambar pemandangan menarik di sekitar Pulau Jeju dan Korea, kisah seharian beliau sebagai pelajar dan tip untuk berkunjung ke Korea.

2. Hannah on Earth – wanita Sabahan yang telah berkahwin dengan warga USA. Hannah kini sedang menjelajah USA dan sering berkongsi pengalaman dan kisah menarik di sepanjang pengembaraan beliau.

Baca: Wanita Sabahan Ini Habiskan 3 Bulan Travel Sejauh 4000km Di USA Dan Merentas 4 Zon Masa

3. Bijanz Perspective – gadis bernama Bijan ini berhenti kerja dan telah mengembara by road selama 1 tahun dengan sahabatnya Kim. Antara negara yang telah dilawati adalah Mongolia, negara Eropah hingga ke Afrika. Memandangkan Bijan adalah seorang fotografer, beliau banyak berkongsi gambar-gambar menarik di sepanjang pengembaraan beliau.

Status terkini selepas selesai menjelajah Benua Afrika, Bijan bakal mengorak langkah menjelajah beberapa negara lagi di Benua Eropah sebelum meneruskan projek berskala besar beliau yang masih dirahsiakan.

Baca: Setelah Setahun Travel, Gadis Ini Berkongsi Rahsia Bagaimana Beliau Menabung

4. Route Explorers – lebih dikenali sebagai Menk Mahawangsa, pemilik akaun instagram ini sedang mengembara by land bermula dari Asia hingga ke Eropah dengan menggunakan kenderaan awam seperti bas dan keretapi dengan kos yang paling minima.

Berbagai pengalaman yang telah beliau kongsikan termasuk sewaktu berada di Nepal yang sedang dilanda gempa bumi.

5. DavidWano – pelajar jurusan perubatan di Mesir ini memang seorang yang gila travel. Sehingga kini beliau telah travel ke 34 negara dan status terkini beliau sedang mengembara di Filipina dan mencari jejak Muslim di Manila.

6. ArtDeep – seorang traveler dan fotografer yang kini sedang berada di China. Sebagai fotografer pastinya beliau banyak berkongsi gambar-gambar dan kisah menarik di sepanjang pengembaraan beliau yang sedang melakukan overland trip dari Thailand ke Mongolia.

7. Syahrulfikri Salleh – dikenali sebagai Ajin dikalangan rakan-rakan, beliau pernah mengembara secara hitchike di Eropah. Terkini Ajin sedang berada di Pnom Penh.

Sejak keluar mengembara pada tahun 2013, Ajin juga melakukan kerja-kerja sambilan di tempat yang beliau kunjungi untuk mendapatkan duit poket.  Antara perkara menarik yang dikongsikan oleh Ajin adalah bagaimana untuk travel dengan cara yang menjimatkan.

8. Zahariz – siapa tak kenal lelaki yang mengembara dengan basikal ini. Tapi nampaknya kini beliau telah tinggalkan basikal untuk sementara waktu dan menjelajah Kyrgystan dengan 2 ekor kuda.

Sebagai seorang fotografer, Zahariz sering berkongsi gambar dan pengalaman menarik disepanjang  pengembaraan beliau di instagram.

9. Sicksiders Malaysia -3 pemuda Malaysia ini sedang dalam pengembaraan berbasikal dari UK ke Malaysia. Terkini mereka sedang menjelajah China dan menyambut hari raya di daerah Xi’an.

Berbagai pengalaman dan gambar-gambar menarik yang telah mereka kongsikan di instagram mereka.

Baca:  Berbasikal Dari London Ke Malaysia, 3 Pemuda Ini Bertemu Anjing Yang Mengajar Erti Sahabat Sejati

10. Kenyalang Celup – jika minggu lepas anda membaca status update beliau di Jepun, jangan terkejut jika minggu ini tiba-tiba beliau berada di Indonesia pula. Bila terasa nak minum jus alpukat saja, tiba-tiba beliau sudah terbang ke Indonesia.

Bila terasa nak makan laksa penang pula, tiba-tiba beliau sudah berada di Pulau Pinang. Dikenali sebagai Zali di kalangan rakan-rakan, pemilik insta Kenyalang Celup ini telah travel ke 70 negara setakat ini. Beliau juga suka mengembara secara ‘overland cross boarder’.

Baru-baru ini Zali telah terbang ke Jepun beberapa hari sebelum raya dan menyambut syawal sambil mengembara di sana.

LIKE dan FOLLOW Vocket di Facebook serta Instagram


Travel Ke India, Jawapan Gadis Ini Mengubah Persepsi Wanita Di Sana Pada Gadis Muslim

Nota Editor : Kisah ini asalnya telah di kongsikan di fb page Pengembara Berpoket Nipis milik Cik Siti Nurulhawa. Kisah ini berlaku sewaktu beliau dan rakannya singgah sebentar selama 6 hari di Mumbai, sebelum meneruskan perjalanan ke Jordan untuk menyertai misi bantuan kemanusiaan musim sejuk bagi pelarian Syria dibawah kelolaan badan NGO Our Touch.

Stesyen kereta api Bandra yang berusia 146 tahun

Kami ditegur oleh pemandu pelancong yang membawa sekumpulan pelancong Eropah. Dia memakai sari berwarna merah kontra hijau, fasih berbahasa Inggeris tanpa telor India. Aku kira umurnya sudah hampir setengah abad. Rasa-rasanya dia sudah lama memerhatikan kami.

Chattrapaji Shivaji Terminal (Tapak Warisan Sejarah UNESCO)

“Kamu berdua berasal dari mana?” dia membuka bicara. Ada riak feminisma pada wajahnya.

“Oh, saya rasa tidak ramai orang Malaysia yang mengunjungi tempat ini. Dan kamu masih muda. Mumbai sendiri sebenarnya tidak begitu terkenal sebagai tempat pelancongan. Kebanyakan pelancong yang saya bawa, ya.. seperti yang kamu lihat semuanya hampir sebaya dengan saya”

Kami senyum mendengarnya. Mani Bhavan adalah rumah tinggalan Mahatma Ghandi yang kini dijadikan memorial. Bagi sesiapa yang tidak meminati muzeum, tentu saja akan mengelakkan tempat ini.

Patung Ghandi di satu sudut dalam Mani Bhavan

Perpustakaan yang menyimpan semua karya tulisan Mahatma ghandi dan tulisan berkaitan beliau. Perpustakawan sedang membuat kerja-kerja pengindeksan.

“Oh.. di mana kumpulan kamu? Saya tidak nampak sesiapa yang serupa kamu”

“Benarkah? Kamu berdua sungguh berani. Tetapi adakah kamu datang ke Mumbai dengan pakej pelancongan atau kamu uruskan semuanya sendiri? Bagaimama kamu temukan tempat ini?”

“Kami uruskan semuanya sendiri. Sebenarnya ini bukan kali pertama kami keluar negara berdua. Ia seperti ritual tahunan persahabatan kami”

Jawapan aku disambung Yatt. “Kami cari maklumat di internet, kami naik kereta api dan berjalan ke sini dengan panduan peta”

Sekumpulan pelajar sedang menyiapkan tugasan sekolah dalam kereta api

“Ya, saya percaya kalau kamu kata begitu. Saya sungguh kagum. Kamu wanita yang berani. Bukankah Malaysia Negara Islam, dan kamu berdua tentunya muslim kan? Semua perempuan muslim di sana menutup kepala seperti kamu?”

“Tidak semua. Terpulang kepada individu. Tetapi penampilan begini lazim bagi kebanyakan perempuan muslim di negara kami”

“Oh… begitu. Saya berharap lebih ramai perempuan di negara ini menjadi berani seperti kamu berdua. Tidak begitu terkongkong dengan tradisi. Melihat dunia luar dan membuka fikiran kepada hal-hal baru. Kamu berdua orang muda yang menarik”

Kami berbual-bual lagi beberapa ketika sehingga dia sedar yang dia telah ditinggalkan oleh kumpulannya. Dia bergegas meminta diri. Mungkin tak biasa bagi dia melihat perempuan bukan Eropah berkembara tanpa lelaki ke dunia luar.

Dabbawala, penghantar makanan dengan kenderaan rasmi mereka – basikal

Sebagai orang Asia dia juga merasai kongkongan tradisi yang mungkin masih tebal di India berbanding Malaysia. Lebih luar biasa baginya kenyataan bahawa kami adalah muslimah. Persepsi salah tentang perempuan dan Islam wujud dimana-mana. Terkongkong, tertindas, lemah, kolot dan sebagainya.

Sebab itu, jika kita berkembara dengan pakaian perempuan muslim, wajib kita berusaha menjadi agen muslim yang baik (meminjam kata-kata Salsabila Fahim).

LIKE dan FOLLOW Vocket di Facebook serta Instagram


Putus Tunang, Lelaki Ini Gadai Cincin Dan Bawa Diri. Apa Yang Ditemui Selepas Itu Sangat Bernilai

Hidup adakalanya tak sentiasa indah. Hubungan cinta yang di bina ada yang terputus di tengah jalan dan gagal disimpul mati dengan ikatan perkahwinan.

Inilah yang terjadi kepada Riduan A.dullah, seorang usahawan yang melalui saat getir apabila perniagaannya melalui detik suram pada tahun 2013. Namun dugaan hidupnya tidak hanya terhenti di situ. Pada Mac 2014, cinta yang diikat dengan tali pertunangan pula terputus di tengah jalan.

Dengan hati yang terluka, Riduan mengambil keputusan nekad untuk membawa diri dan berkelana untuk seketika.

Aku sampai di Melbourne seorang diri, dan waktu tu aku sendiri masih blurrrr menatang jadah apa aku nak bikin dan ke mana hala tuju aku.

Sydney Central – Pack barang dan pergi. Kalau perancangan terlalu rapi, itu bukan travel, itu site visit!

Pergilah sejauh yang kau mampu. Sekadar mana yang cukup, untuk kau betul-betul hargai apa itu rindu. Dari Hay ke Melbourne.

Berikut adalah antara rentetan kisah hidup beliau :

Aku putus tunang Mac tahun lepas dan pada April, aku bawa diri mengembara selama hampir 3 bulan di benua Australasia (April-Jun 2014). Dengan meletakkan status “hiatus” di setiap media sosial, tanpa apa-apa interaksi melainkan dengan segelintir insan yang perlu, aku mulakan perjalanan.

Ya, dalam tempoh perjalanan itu, aku senyap.

Darling Harbour, Sydney. Waktu ni, hari di mana aku sambut hari kelahiran. Hampir lupa harijadi sendiri. Oh ya, tanpa kek. Me-rai kematian yang makin hampir tak perlukan kek bukan?

Ditanya apakah perkara paling besar yang ditemui sepanjang membawa diri selama 3 bulan di bumi asing, ini jawapan Riduan :

Perkara paling besar jumpa/sedar sepanjang perjalanan, bagaimana menghargai sekecil-kecil benda dalam hidup. Sebab aku pergi sana dalam keadaan sengkek, pokai. Memang bukan makan angin. Maka sekecil-kecil benda hinggakan sekeping roti atau seurat spageti pun akan dihargai betul-betul. Berbeza bila kita selesa di bumi sendiri, kita tak terasa. Tak ambil kisah.

Dan sekecil-kecil kasih atau simpati insan beri kesan yang mendalam pada hati dan diri. Walaupun sekadar satu senyuman daripada strangers. Sebab maybe kat bumi orang dan tak ramai kenalan. Dan maybe itu saja kasih insan yang mampu aku miliki waktu di sana. Semua benda tu buat aku hargai segala-galanya bila pulang ke Malaysia.

Berkhemah dengan suhu malam yang hampir mencecah negatif.

Big 4 caravan park, Nailor St, Hay NSW. Di hadapan kabin. Satu daripada tiga tempat bermalam aku di Hay. Owner dia baik. Waktu sampai, tak ada duit yang cukup, dan dia bagi hutang. Pagi berkabus, nafas berasap, malam penuh bintang. Hahaha. Aku jakun. Ah, banyak lagi cerita tentang kabin ni.

Pekan kecil Cootamundra. Perjalanan dari dan ke pekan ni, dengan train/bas, memang cantik. Padang hijau macam wallpaper komputer windows. Plus biri-biri/kuda berlari. Damai yang ohsem.

Dan sepanjang perjalanan, aku tenang bersama janji Tuhan, walau sekadar dengan satu janji kematian. Dan aku tak harapkan janji insan

Siapa sangka, disebalik kembara sepi penuh luka itu Riduan disapa kasih sayang seorang ibu, di bumi asing. Riduan sempat berkenalan dengan Takayawa Nakiti seorang wanita Fiji yang telah berkahwin dengan rakyat tempatan dan mendapat taraf PR. Wanita ini umpama ibu bagi Riduan. Malah sewaktu menghantar pulang, wanita ini menangisi perpisahan ini. Inilah antara insan yang paling di ingati oleh Riduan.

Kini Riduan kembali dengan semangat baru dan sedang giat mempromosikan buku travelog beliau yang diberi tajuk Goji Bundy. Buku ini adalah perkongsian dari hati dan catatan suka duka beliau sewaktu berkelana selama 3 bulan di bumi Australia, dalam keadaan sengkek.

Apa itu Goji Bundy? Goji, daripada Goji Cherry. Salah satu benda yang aku makan sewaktu di sana.

Bundy – singkatan bandar kecil yang aku singgah, Bundaberg. They call Bundy.

“Kenapa nama Goji Bundy?”
Sebab town ni. Antara town yang terawal aku jejak selepas Melbourne. Bundaberg atau nama panggilannya, Bundy.

Tempat aku kena tipu pasal duit sebanyak dua kali, kena kejar sekali. Hahaha. Tempat aku makan nasi + kicap sahaja untuk lebih 2 minggu. Banyak lagi yang akan aku ceritakan dalam buku travelog aku, Goji Bundy.

Ini gambar aku waktu tunggu bas pagi-pagi buta untuk bergerak ke Brisbane.

Sebelum mengakhiri perbualan Riduan sempat menitip pesanan ini;

Pesanan aku buat yang putus cinta, cari ketenangan dan biar ketenangan itu hadir pada diri. Waktu kita kusut/serabut/kecewa/etc, kita mohon daripada Dia pertolongan, bersimpuh berdoa, tapi perasan atau tidak, yang pertama sampai itu bukan jalan penyelesaian tapi ketenangan. So kalau kita tak cuba bertenang atau biar ketenangan itu hadir, sampai ke sudah tak jumpa jalan penyelesaian.

Riduan boleh dihubungi di Facebook beliau di Riduan A-dullah, atau di blog RiduanAdullah, Instagram  RiduanAdullah  dan di twitter RiduanAdullah.


Traveloka Tawar Penjimatan Sehingga 30% Sempena Sukan SEA

Aplikasi tempahan pelancongan domestik dan antarabangsa, Traveloka baru-baru ini telah mengumumkan penyertaannya sebagai penaja emas untuk Sukan SEA dan Sukan Para Asean ke-9 yang akan datang. Sempena itu, Traveloka menawarkan tawaran eksklusif untuk mana-mana tempahan tiket penerbangan ke destinasi terpilih dengan penjimatan sehingga 30% dan potongan sehingga 40% untuk tempahan hotel.

Sukan SEA ke-29 (SEA Games 2017), juga dikenali sebagai Kuala Lumpur 2017 (KL2017), akhirnya sudah tiba! Tahun ini, Malaysia akan menjadi tuan rumah untuk kali yang ke-6 sejak tahun 1965. Sebagai rakan perjalan rasmi, ini peluang untuk anda menjelajah Malaysia bersama Traveloka denan lebih jimat.

Jangan terlepas untuk nikmati tawaran isitmewa ini bermula sekarang sehingga 31 Ogos. Lihat maklumat lanjut di sini.


Travis Kalanick Akhirnya Undur Diri Sebagai CEO Uber Selepas Didesak Para Pelabur

Sekiranya tahun 2015 merupakan tahun yang gemilang buat Uber dan CEO syarikat tersebut iaitu Travis Kalanick, pada tahun ini nampaknya segala perkara seakan tidak kena setelah masing-masing terpalit dengan isu yang tidak dapat dielakkan.

Hari ini menjadi saksi dimana Travis Kalanick selaku CEO kepada syarikat Uber meletak jawatan beliau setelah dikatakan menerima beberapa desakan daripada pemegang saham terbesar di dalam syarikat.

Nama Travis Kalanick juga terpalit dengan isu ‘bersekongkol’ bersama Donald Trump berundur diri sebagai penasihat beberapa minggu yang lepas. Perkara ini juga telah membuatkan sejumlah besar rakyat di Amerika Syarikat memilih untuk memboikot syarikat ride-sharing tersebut seterusnya beralih kepada Lyft.

Bukan itu sahaja, kegagalan untuk menguasai industri ride-sharing di China dan pergaduhan bersama ‘pekerjanya’ antara punca yang membuat para pelabur hilang kepercayaan terhadap hasil kerjanya.

Untuk pengetahuan anda, ini bukanlah pertama Uber bertindak untuk memecat individu penting di dalam syarikat. Sebelum ini, dikhabarkan lebih 20 individu turut menerima nasib yang sama setelah gagal untuk mencapai objektif seperti yang dimahukan.

Kami berpendapat mungkin disebabkan tekanan daripada pelbagai syarikat serta orang ramai yang menaruh harapan terhadap syarikat yang disangkakan bakal terus berkembang barangkali.

Begitulah lumrah dunia bisnes sebenar. Menjadi pengasas serta individu berpengaruh di dalam syarikat bukan alasan untuk kekal kebal di dalam tangga korporat.

Kegagalan untuk mencapai objektif serta tidak mampu meyakinkan para pelabur antara faktor yang membuatkan sesorang dibuang. Teruskan berusaha Mr Travis! Anda mungkin gagal sebagai CEO, namun anda tidak pernah gagal untuk mengubah ekosistem ride-sharing secara besar-besaran.

Baca lagi: Ini Sebabnya CEO Uber Tinggalkan Kerja Penasihat Donald Trump Sebulan Selepas Dilantik


Ini Sebabnya Ramai Ibu Risau Tinggalkan Anak di Rumah Bersama Bapa Mereka

Adakah anda seorang ibu yang sibuk bekerja? Jika anda sering meninggalkan anak anda untuk tinggal bersama bapa mereka, mungkin anda perlu mempertimbangkannya semula.

Kalau tidak, mungkin perkara dibawah akan berlaku kepada anak-anak anda dan bapa mereka di rumah:

Lihat juga: Tugas Pelik Anggota Bomba Yang Ramai Orang Tidak Tahu

Jangan lupa untuk like kami di Facebook The Vocket


Travis Scott Dan Post Malone Bakal Beraksi Di MTV VMA 2018

MTV Video Music Awards merupakan sebuah acara anugerah berprestij yang telah menemui penonton sejak 1984 lagi. Tahun ini MTV VMA bakal menampilkan sejumlah artis platinum untuk membuat persembahan. Antaranya ialah Travis Scott, Ariana Grande, Post Malone, Jennifer Lopez dan Shawn Mendes.

Persembahan dari artis yang hebat tersebut pastinya bakal menjanjikan persembahan yang mantap dan memberi kepuasan kepada peminat. Anugerah berprestij ini dijadualkan berlangsung pada 20 Ogos ini di New York. Siaran ini boelh disaksikan melalui live streaming atau di saluran MTV 713 Astro.

Ariana Grande telah dicalonkan dalam kategori ‘Video of The Year’ menerusi lagu “No Tears Left To Cry” bersama-sama dengan Bruno Mars, Camilla Cabello, Childish Gambino, The Carters dan Drake.

Berikut merupakan senarai penuh artis yang tercalon dalam kategori yang dipertandingkan di MTV VMAs 2018.


Trend Ini Menjadi Ikutan Di US Dan Eropah Tetapi Tidak Di Malaysia

Terjebak menyukainya selepas seorang rakan mengepos link YouTube di wall Facebook. Ia menjadi ikutan dan banyak cover telah dilakukan oleh remaja dari US dan Eropah terpapar di YouTube dalam pelbagai bahasa.

Agak mengejutkan ramai yang tidak tahu asal usul trend ini. Mereka menyangkakan ia penangan dari filem komedi muzikal, Pitch Perfect. Lihat apakah reaksi remaja apabila mengetahui kebenaran di sebalik trend The Cup Song di sini.

Hakikatnya, ramai dari mereka pernah bermain dengan cawan ini sewaktu menghadiri kem perkhemahan. Ia dinamakan Cup Game yang menekankan kerjasama dan semangat setiakawan. Malah lagu asal The Cup Song telah dihasilkan oleh Lulu and the Lampshades bertajuk “You’re Gonna Miss Me” yang dimuatnaik di YouTube pada tahun 2009.

Mari lihat full version The Cup Song ini.

(a) group performance yang ditonton oleh 7 juta orang

(b) Anna Kendrick – Cups (Pitch Perfect’s “When I’m Gone”) ditonton oleh 153 juta orang

Adakah ia bakal menjadi ikutan para remaja di Malaysia?


Trend Jilat Makanan Menggila Di Jepun, Penggendali Restoran Sushi Rancang Mahu Hentikan Perkhidmatan

Pengendali rangkaian restoran sushi utama Sushiro berkata ia akan menghentikan sementara penggunaan ‘conveyor belt’ sushi selepas anak muda Jepun kini telah menyalahguna perkhidmatan tersebut dengan bertindak menjilat sushi siap saji yang diletakkan di restoran, lapor Japan Times.

Akindo Sushiro Co. berkata dalam kenyataan akhbar pada hari Jumaat bahawa pelanggan kini diminta untuk memesan makanan pada panel skrin sentuh dan bukannya mengambil makanan siap saji yang dihidangkan di atas pinggan yang bergerak di atas ‘conveyar belt’ yang akan melalui pelanggan.

Langkah itu dibuat selepas video tingkah laku pengotor sebahagian pelanggan anak muda di pelbagai restoran mendapat jutaan tontonan dalam talian dan menerima kecaman meluas daripada pengguna maya. Kejadian ini menyebabkan Akindo Sushiro memfailkan aduan terhadap pelanggan awal minggu ini.

Selain itu, restoran Sushiro juga merancang untuk memasang papan plastik di antara tempat duduk dan ‘conveyar belt’ bagi mengelak sebarang sentuhan yang tidak perlu antara sushi dan pelanggan.

Manakala jika terdapat pelanggan yang merasa tidak senang untuk menggunakan cawan dan perasa yang disediakan di atas meja, pihak restoran akan menggantikannya dengan yang baru jika diminta untuk berbuat demikian.

Dalam video yang dikongsi secara meluas di media sosial, seorang pelanggan di cawangan Sushiro di Gifu Prefecture telah bertindak menjilat bahagian atas botol kicap yang terbuka. Dia kemudiannya menjilat cawan teh yang disediakan di atas meja dan kemudiannya menggosok sushi dengan jari telah diludah dengan air liur.

Gurauan tidak kena tempat ini telah menyebabkan sebahagian restoran tali sushi di Jepun menerima kesan kemerosotan stok. Selain itu mereka juga terpaksa mengeluarkan kos yang mahal untuk kebersihan dan tindakan undang-undang.

Beberapa video yang digelar ‘terorism sushi’ telah muncul di media sosial, termasuk Twitter dan TikTok dalam beberapa hari kebelakangan ini. Trend ini dikatakan sudah berlaku sejak beberapa minggu ini dan ada juga video yang dimuat naik sudah berusia bertahun.


Trend Pelancong Malaysia Ke Thailand Dilihat ‘Tidak Sihat’ Untuk Ekonomi Negara

Lama dinantikan orang ramai, akhirnya sejak beberapa bulan lalu, mereka yang berada di Malaysia diberi ‘lampu hijau’ untuk ke Thailand menerusi penggunaan pas lintas sempadan atau pasport.

Pembukaan pintu sempadan ini nampaknya telah mendapat sambutan meriah khususnya daripada rakyat Malaysia yang berpusu-pusu mahu masuk ke Thailand. Malah, minggu ini turut menyaksikan sejumlah besar kenderaan yang terpaksa beratur panjang semata-mata mahu melintasi sempadan Malaysia-Thailand.

Mana2 rancak berdosa🤣, welcome to Thailand🇹🇭#fypシ #fyp #thailand🇹🇭#viral

Di sebalik keghairan serta penantian yang panjang rakyat Malaysia untuk bercuti di negara jiran, Pensyarah Kanan Jabatan Ekonomi dan Kewangan, Universiti Teknologi Mara (UiTM) Melaka, Dr. Mohamad Idham Md. Razak mempunyai pendapat yang tersendiri menerusi perkongsian di Mingguan Malaysia.

Menurutnya, trend bercuti di negara jiran ini merupakan keadaan yang tidak baik untuk ekonomi negara jika proses pengaliran mata wang ke luar negara terus berlaku tanpa ada usaha menyeimbangkan antara kedua-dua aliran tunai berkenaan.

Selain itu, beliau berpendapat trend ‘tidak sihat’ ini memerlukan langkah-langkah untuk mengatasinya agar wang tidak banyak mengalir keluar negara berbanding berkitar dalam negara.

Beliau juga turut menyeru kerajaan mengadakan kempen agar lebih ramai warga Thailand berminat untuk melancong di Malaysia dalam usaha untuk menyeimbangkan pengaliran wang.

Dalam pada itu, beliau tidak menafikan Thailand merupakan destinasi bercuti yang berbaloi bagi rakyat Malaysia berbanding negara-negara lain yang mempunyai nilai mata wang yang lebih besar.

Pengarah Pusat Pengurusan Penyelidikan Universiti Kewangan Islam Global (INCEIF), Prof. Madya Dr. Baharom Abdul Hamid berkata turut berpendapat perkara yang sama di mana ekonomi negara akan semakin tiris berikutan pendapatan warga Malaysia berjumlah antara RM1,000 hingga RM4,000 tidak dibelanjakan dalam negara.

“Jika trend pengaliran keluar ringgit ini terus berlaku, keadaan akan semakin teruk dan ringgit menjadi lemah. Jika wang tidak dibelanjakan dalam negara, ekonomi negara semakin bocor.

“Kita tidak boleh menghalang orang lain daripada melancong ke luar negara, tetapi di sini kempen cuti-cuti Malaysia harus mainkan peranan, tetapi yang saya lihat kempennya senyap sahaja,” katanya.

Sementara itu, perkongsian yang dibuat oleh dua individu yang arif dalam bidang kewangan menerusi respon yang berbeza di kalangan netizen di mana terdapat netizen yang menyokong dan juga sebaliknya. Berikut merupakan respon netizen terhadap perkonsian pakar kewangan ini.

Berdasarkan laporan, Thailand dijangka menerima tujuh hingga 10 juta pelancong asing tahun ini selepas melonggarkan sekatan akibat pandemik COVID-19 manakala seramai 647,648 rakyat Malaysia direkodkan datang ke Thailand untuk lapan bulan pertama tahun ini.


Trend TikTok Bakar Hutan Demi ‘Content’ Di Pakistan Hancurkan Taman Negara

Seorang pengguna TikTok yang berasal dari Pakistan, Humaira Asghar kini berhadapan dengan tindakan mahkamah selepas dituduh sengaja menyalakan api sehingga menyebabkan kebakaran hutan hanya untuk satu video yang mahu dimuat naik di laman TikTok. Idea ‘gila’ ini sedang marak di Pakistan dengan kebanyakan pemuda di sana sanggup untuk melakukan apa sahaja demi sebuah kandungan media sosial, lapor Free Press Journal.

Dalam video 11 saat, kelihatan Asghar berjalan menuruni Margalla Hills di Pakistan sambil dibelakangnya api bergerak perlahan dengan lagu pop sebagai muzik latar video pendek. Manakala di bahagian kapsyen pula, Asghar menulis bahawa api sedang marak di mana sahaja dia berada – satu kapsyen berani mati yang boleh memberi kesan kepada alam sekitar.

This is a disturbing & disastrous trend on Tik Tok! Young people desperate 4 followers are setting fire to our forests during this hot & dry season! In Australia it is lifetime imprisonment for those who start wildfires. We need to introduce similar legislation @WildlifeBoard pic.twitter.com/RGMXnbG9f1

— Rina S Khan Satti (@rinasaeed) May 17, 2022

Asghar bukan satu-satunya TikToker Pakistan yang telah dituduh membakar hutan hanya untuk kandungan media sosial. Pihak berkuasa Pakistan berkata, membakar hutan adalah budaya baharu yang muncul di negara yang kini sedang berjuang dengan situasi cuaca panas yang tidak menentu. Anak muda ini wajar di tangkap kerana kebodohan mereka yang gilakan populariti dan jumlah tanda suka, kata Lembaga Pengurusan Hidupan Liar Islamabad Rina S Khan Satti di laman Twitter miliknya.

Menurut laporan Indian Express pula, seorang lelaki di bandar Abbottabad turut ditahan kerana sengaja membakar hutan untuk dijadikan sebagai latar bagi kandungan videonya. Dalam satu lagi video yang dikeluarkan baru-baru ini, dua lelaki dilihat melakukan hal yang sama dengan menyalakan api di sebuah hutan kemudian melarikan diri sambil muzik dimainkan sebagai latar video pendek tersebut.

مارگلہ کے جنگلات میں آگ لگانے والے جوانوں کی ویڈیو سامنے آگئی@ahsanpsp @dcislamabad pic.twitter.com/7Ke0znzms8

— sajid sheikh (@sajidsheikh321) May 16, 2022

Suhu dunia semakin meningkat dan Pakistan pula sedang berjuang dalam kenaikan gelombang panas yang paling tinggi pernah direkodkan. Kebakaran hutan yang dilakukan oleh pemuda-pemuda ini akan memburukkan lagi keadaan negara yang sudah terkesan dengan cuaca panas. Tambahan pula, ia akan memberi kesan kepada 600 spesies tumbuhan, 250 jenis burung, 38 mamalia dan 13 spesies reptilia yang sudah lama menghuni kawasan hutan tersebut.

Aduan polis yang difailkan terhadap Asghar di bawah undang-undang perlindungan alam sekitar negara itu menyatakan bahawa, “kawasan [yang difilemkan] adalah sebahagian daripada Taman Negara Margalla Hills yang telah melaporkan beberapa insiden kebakaran hutan sehingga telah merosakkan ekosistem.”

Asghar telah menafikan tuduhan bahawa dia telah membakar hutan. Dalam satu kenyataan yang dikeluarkan oleh pembantunya, dia juga berkata bahawa “tidak ada salahnya untuk membuat video.”

Trend TikTok anak muda ‘Salam Dari Binjai’ ranapkan kebun pisang milik orang kampung. Rujuk pautan di bawah untuk membaca.

Trend TikTok Anak Muda ‘Salam Dari Binjai’ Ranapkan Kebun Pisang Milik Orang Kampung

Trend ‘Unboxing Pengantin’ Jadi Ikutan Di TikTok, Ini Teguran Pedas PU Syed Buat Pengantin Baharu


Trend Trak Fesyen Bakal Jadi Model Bisnes Baru Yang Popular

Sebelum ini anda ada mendengar tentang trak makanan. Trend trak makanan bukan sahaja berjaya di luar negara, malah semakin mendapat tempat di kalangan rakyat Malaysia.

Mendapat idea daripada kejayaan trak makanan, beberapa peminat fesyen mula bergerak menjalankan perniagaan butik menggunakan trak, dan walla, nampaknya konsep ini semakin berjaya. Umpama sebuah butik mewah, trak dihiasi dengan hiasan dalaman menarik dan dipenuhi dengan stok pakaian fesyen terkini.

Bukan sekadar pakaian, budaya jalanan ini memupuk semangat berkomuniti. Terletak di kawasan pasar kering yang bersih, bakal pelanggan boleh berjalan-jalan di sekitar kawasan pasar dan masuk ke trak untuk memilih pakaian dengan selesa.

Walaupun trend ini berlaku di luar negara, kami percaya kita hanya menunggu masa untuk ia ‘BOOM!’ di Malaysia. Bergabung dengan budaya hijabista yang sudah wujud di Malaysia, kami menjangkakan budaya trak fesyen akan menambahkan warna-warni untuk kita, rakyat Malaysia, menikmati hujung minggu.

LIKE dan FOLLOW Vocket di Facebook serta Instagram


Trend ‘Unboxing Pengantin’ Jadi Ikutan Di TikTok, Ini Teguran Pedas PU Syed Buat Pengantin Baharu

Setiap kali munculnya trend baharu di TikTok, ramai yang tidak ketinggalan mengikuti trend tersebut. Kini, trend ‘unboxing by husband’ yang dilakukan oleh pasangan baru berkahwin telah menimbulkan kerisauan dalam kalangan masyarakat.

Isu tersebut telah mendapat perhatian Pencetus Ummah (PU) Syed dan beliau tampil bersuara mengenai trend melakukan video ‘unboxing by husband’ atau ‘unboxing pengantin’ yang kini rancak di TikTok.

Menurut PU Syed di Facebook miliknya, beliau menegaskan bahawa kandungan video seperti itu haram dilakukan kerana ia terang-terangan mendedahkan aurat isteri.

Bukan itu sahaja, beliau turut menegur segelintir pengantin baharu yang terikut dengan bidaah dholalah yang bermaksud perkara atau amalan baharu yang tidak ada contoh daripada Nabi Muhammad SAW.

Trend ‘unboxing by husband’ yang memaparkan pasangan baru kahwin menunjukkan suami membantu isteri menanggalkan hiasan dan tudung isteri secara perlahan-lahan.

Sementara itu, kami kongsikan beberapa artikel berkaitan trend di TikTok pada pautan di bawah ini.

7 K-Pop ‘Challenge’ Yang Popular Dan Diikuti Ramai Di TikTok